text:
SI JE LE SAVAIS PART 9
.
.
aho twagrukiye ubushize
.
tukamumenaho acide agahindana!!? umwe ambere ati: yego kabsa, nibintu byoroshye byahatr, ahubwo guhera ejo nukujya kureba aka gakobwa kuri ririya shuri, tumenye uburyo gatahamo, imikorere yako. mbese tukigeho neza tubone uburyo tuzagafatisha, amazina yako ni angella bennett!..
.
PART 9
.
ubwo ibyo bisore byapanze gahunda bityo, bifata umwanzuro ko bigomba gukorera amafaranga uko byamera kose, bakangiza umubiri wa angella kuburyo igikundiro yari yifitiye adasikarana nagato.
.
.
kurundi ruhande kwishuri, obedia nibwo yari akihagera avuye gushaka agakapu kiwe, gusa byagaragaraga ko adatuje nagato, bitewe nibintu yari amaze kubona kumuhungu ukundana na mushuti we ,angella. ubwo yaraje yihuta ahita yinjira muri class yabo, asanga mwarimu arino kurangiza kwigisha, ahita yihuta yicarana na angella ntanijambo narimwe avuze, ahubwo yitegereza angella mumaso cyane akumva amugiriye agahinda kenshi, angella nawe abibonye biramuyobera ahita amubaza ati: niko se obedi! ko mbona unyitegereza cyane nkaho………… atarakomeza, abona obedia yatangiye kuzenga amarira mumaso, angella biramuyobera, ahita ahindukira afata obedia muntoki aramubwira ati: ese obedia byagenze bite ko mbona………… agakapu kawe wakabuze se!? angella arebye abona agakapu obedia aragafite, noneho biramuyobera, akomeza kwibaza icyaba kibaye kuri mushuti we biramucanga, hashize akanya yashobewe yumva obedia aramubajije mukajwi agatoya kuzuye akababaro nagahinda kenshi ati: ese angella, nkubaze akabazo gatoya!? angella nawe ati: yego obedi! kandi rwose wihangane umbwire icyo wabaye kuko ndumva ngize ubwoba!. ubwo obedia, yeguye umutwe arongera areba angella, aramubaza ati: angella, japhet uramukunda!? angella ati: hahahaha, ibaze nukuri! cyangwa niyamikino yawe obedi!? obedia arongera ati: angell, ihangane umbwire nukuri pe! angella ati: ndamukunda rwose kandi nawe urabizi, ubwo se kuberiki urimo kumbaza ibyo bibazo!? obedia ati: uramukunda cyane kuburyo utamureka!? angella ati: cyane rwose, kuko nawe arankunda ndetse cyane, kuberiki ariko ubundi!?.
.
.
.
obedia ati: umva rero angella, uri inshuti yanjye ariko sinakwifuriza gukundana numuntu nkuriya, kuko……… angella ati: yeeeh! ariko se noneho watewe nabahe obedia, ko urimo kuntungura cyane! obedia ati: angella! japhet ni inkozi yibibi nushake…….. atarakomeza, angella ahita amukubita urushyi rwiza cyane ,aravuga ati: nundi munsi ntuzongere gusebya umukunzi wumuntu, dore ko mugira amashyari kubi! obedia ati: ariko se angella, mubakugirira ishyari nanjye ndimo koko!? angella ati: nonese ubwo ibyoumbwira nibiki koko! japhet wanjye nkunda nawe akankunda………. atarakomeza, obedia ahita avuga ati: nukur kwimana angella, unyizere kandi, japhet ni indaya yumuhungu, njye ubwanjye namwiboneye hamwe nindaya yo mukabari, ubwo nari nagiye gufata igikapu cyanjye! angella ati: reka reka, nonese ………. ubwo angella yari yatangiye gushoka amarira mumaso, atiyumvisha uburyo japhet yaba yakoze ibyo bintu. obedia we yakomeje kumubwira uko byose byagenze, amubwira uburyo yakubitanye na japhet arimo gusomagura uwo mukobwa, ndetse kandi bavuye mucyumba, mbese amubwira byose ntanakimwe asize, bituma angella yumva abaye nkutaye umutwe, arararira cyane, agahinda karamwica, obedia agerageza kumuhoza ariko biranga dore ko arinabo bonyine bari basigaye muri class, obedia yashatse kumufata ngo amuhanagure mumaso, angella aranga aramwiyaka ndetse ahita yikubita arasohoka arigendera asiga obedia wenyine, obedia nawe abonye ntakundi byamera, aribwira kumutima ati:” reka mureke abanze atuze, wenda ahari arafata umwanzuro muzima!!”. ubwo angella we yarasohotse, ajya gufata imodoka ye ngo yitahire, ariko akumva atari bubone imbaraga zo kwitwara, nibwo yahise akora mu gakapu ke afata phone agira ngo ahamagare umushoferi wabo aze amutware, agikanda kuri phone abona hari message yaje,kumbe ni nimero ya japhet yohereje message igira iti:” hello angella, ni jack, inshuti ya japhet chr wawe, nkwandikiye iyi message nkumenyesha ko chr wawe japhet yagiye mubitaro ejo hashize bitewe nimpanuka ikomeye yagize, akaba yarafashe igitanda, ubaye ushoboye wagera LONGLIVE HOSTIPAL, ukamusura,thanks!!”. angella yasomye message arikanga, yibaza ukuntu obedia yaba yabonye japhet muri EAST COAST BAR nindaya kandi ari mubitaro, kikamuyobera, ubwo sinzi ahantu yahise akura akabaraga, ahita yatsa imodoka yerekeza kubitaro japhet arwariyemo!
.
.
.
aho kellia na cyntia bari bari, nundi bari bakiri kwishuri, basohotse class ahubwo bari mugakantine karaho hafi mukigo, barimo kunkwa utu jus banaganira, nkuko inshuti zose zimera, cyntia ati: hari igihe nicara ngatekereza njye na william twicaye imbere yameza ateguye neza, turimo gusangira utuntu dutandukanye, twishimye duseka, anyita chr, honey cyangwa darling nanjye ngasubiza………….. kellia ati: hahahahaha, ariko uri akajiji basi!, gusa humura igihe kizagera, ubone uwo wahaye umutima wawe, kandi rwose humura william uzamubona, reka angella abanze ave munzira gusa! cyntia ati: erega nanjye mfite icyizere ko william azaba uwanjye, ahubwo buriya njye harigihe nziha akanyabugabo ngahita mubwira ko mukunda! kellia ati: hahaha, wabishoboye se sha! gusa banza witonde kuko ushobora kuhakura indobo, kuko william akunda agella! cyntia ati: ariko nibyo pe, ahubwo se babasore……………. kellia ati: reka wizana icyo kiganiro nawe, uragira ngo hazagire utwumva tubizire! wowe humura nibabikora bazahita baduhamagara tubahe amafaranga yabo! cyntia ati: cyakora cyo ndabizeye, kuko………….. atarakomeza yumva phone ye irasonnye, arebye abona ni nimero nshya atazi.
.
.
.
ubwo cyntia yafashe phone yereka kellia, aramubaza ati: doo! ni nimero nshya, buriya si babasore kelli!? kellia ati: reka reka, babasore se sitwabahaye nimero yanjye gusa, hari iyawe bafite!? ubwo cyntia yafashe phone ashyira kugutwi aritaba ati: hello!… yumva ijwi rumugabo ati: hello, bite cyntia!? cyntia nawe ati: nibyiza, naho mwe se!? umugabo ati: natwe turaho ntakibazo, nonese cyntia…… atarakomeza cyntia ahita avuga ati: nonese muri bande ko ntarimo kubamenya!? umugabo ati: oooh! birumvikana ntago wari kumenya, gusa ndi umuntu wifuje kuganira nawe kuva kera cyane….. cyntia ati: yeeeh! ngo kuganira nanjye!! umugabo nawe ati: yego rwose, ndakwinginze kandi ntumpakanire, kuko ndabishaka cyane! cyntia ati: hoya humura pe! kuganira se hari ikibazo kirimo!! umugabo ati: nonese basi, kuruyu mugoroba nakubona nka saa 19:00!? cyntia ati: naboneka rwose ntakibazo! umugabo ati: wooow! nukuri cynti, urakoze cyane, cyane kandi kuburyo utabumva, ngaho rero ndaba ndi kuri MMT BEACH, ndaba ngutegereje! cyntia ati:yego ntakibazo! umugabo ati: woow! urakoze cyane,bye, naha mukanya. ubwo bakupye phone, kellia ahita abaza cyntia ati: uwo ninde cynti!? cyntia nawe ati: reka reka simuzi, gusa yambwi………… kellia ati: hoya byose nabyumvaga maze! ariko uwo muntu ashobora kuba akomeye cyane! cyntia ati: kuberiki se!? kellia ati: ubwo se umuntu murahurira kuri MMT BEACH koko!!!! cyntia ati: hhhm! nonese niyo mpamvu…….. kellia ahita avuga ati: ariko buriya uzi aho hantu ukuntu hahenze sha, ntago ujya ujya wumva ngo MMT HOUSE se!? cyntia: yego ndanahazi, iriya nzu yubatse kunyanja se!? kellia ati: yego nyine, ubwo murahurira kuri beach yayo!! mbega, ahubwo njye ngize ubwoba! cyntia nawe ati: wakora niki sha! njye ndumva noneho umutima ugiye guturika! kellia ati: ahubwo wasanga ari william ashaka kugukorera surprise shn cynti!! cyntia ati: yiweee! ceceka sha, uyu munsi nawandika mumateka pe, gusa nibishoboka shn!! ubwo bakomeje kuganira, amasaha akomeza kwicuma.
.
.
.
ubwo angella we yaramaze kugera kubitaro, aparika imodoka ye vuba vuba, arasohoka,afata phone ahamagara za nimero, jack aritaba ati: yego angella!! angella nawe ati: ngeze kubitaro, japhet arwariye mkiye cyumba!? jack ati: eeeh! ngwino muri LLH 789 room,niho turi! ubwo angella yahise azamuka yihuta, agera muri iyo room koko asanga japhet aryamye kugitanda namabande mwijosi, erick na jack nabo bicaye aho hafi, angella ntakindi yakoze, yahise yiruka ajya kureba aho japhet umukunzi we aryamye, amukoraho aramubaza ati: chr, byagenze bite!? japhet nawe, avuga mukajwi gatoya ati: shr, humura ndaza kumera neza, muganga uyambwiye ko bitarenze ejo nzaba ntashye! birumvikana angella we, yari yatangiye kurira nkuko abakobwa bose bamera, ariko japhet agakomeza kumwihanganisha ati: ariko humura chr, urimo kurira ugatuma ndushaho kuribwa nukuri! angella nawe, mwijwi ryuzuye agahinda, ati: chr, kuberiki utambwiye kare koko!? japhet ati: ejo se ko narimeze nkuwapfuye kweli, ubwo nari kukubwira nte, ko aruko bahise banzana mubitaro vuba vuba!
.
.
.
ubwo japhet yavuze atyo, bituma angella akomeza kuvangirwa, akibaza kumutima ati:” ese kukuberiki obedia yaba yambeshye koko!!” angella yabaye acyibaza atyo yumva japhet amufashe akaboko,amureba mumaso, avuga mukajwi agatoya ati: angella ndagukunda cyane!. ibyo bigatuma angella akomeza kugira ikiniga, nagahinda, ariko nawe arihangana arasubiza ati: nanjye ndagukunda cyane japhet!. aho jack na erick bo bari bicaye, bari basa nkabarimo gushwana, erick akabwira jack ati: njye nyamara ahari igihe nzabwira angella ukuri, kuko ndabona murimo gukina nubuzima bwe mugakabya cyane! jack ati: ariko waba uri imbwa shahu!! ubwo se……… atarakomeza, abona erick yatangiye kuzana amarira mumaso, ahita avuga ati: ese mn! biranakurijije kweri!? erick ati: ariko se koko jack, mwaretse ibyo bintu murimo ko ntakeza kabyo kweri! jack ati: umva nukuri pe!! ese wabayute mn…… atarakomeza yumva umuntu amukozeho, arebye abona ni angella, aramubwira ati: jakc waje hanze nkakubaza gatoya! jack nawe ati: ntakibazo kabsa! ubwo bahise bajya hanze, angella afata jack mumaboko aramubaza ati:ese jack! koko japhet yakoze imanuka ejo!?
.
.
.
jakc nawe ati: yego,yarimo gukora sport kwigare yikubita hasi agwa mukintu kimushinga mwijosi! angella banza gutekereza ho gatoya, arangije aravuga ati: urimo kuvugisha ukuri se jack!? jack ati: egoko!ubwo se nakubeshya ngo bimarire iki kweri! angella ati: shn, nanjye sinzi pe! jack arongera ati: ariko njye ndabona hari ikibazo kidasanzwe ufite, kitaturuko chr wawe arwaye! angella aho gusubiza, akitsa imitima! jack abibonye atyo, aramufata amujyana ahantu kuruhande, hatarabantu bari gutambuka, aramubaza ati: ariko se angel, ufite kibazo ki kweli!, ko ntabyumva neza! angella ati: hoya! nuko umukobwa winshuti yanjye, yaramaze kumbwira ko abonye japhet muri E.C.BAR nindaya! jack ati: jesus!! kandi ubwo wabona ari umwe witwa obedia wabikubwiye!! angella ati: yego nyine niwe! kuberiki se!? jakc nawe yitsa imitima, aravuga ati: sha burya kutamenya nibibi pe, uriya mukobwa wirirwa yiruka kuri japhet ngo aramukunda, kandi azi ko mukundana niwe ushaka kubateranya kweri!! angella ati: yeehh! reka reka, ibyo ntibishoboka jack!! jack ati: yewee! nanjye byananiye kubyakira pe, siwe wazanye agapapuro wandikiye japhet!? angella nawe ati: yego nyine ni obedia! jack ati: nonese ubundi yaje gukunda ate japhet kandi azi ko nawe umukunda, ko aribyo nibaza bikanshanga! ubwo angella we yari yaguye mukantu, atabyumbva neza! jack arongera aravuga ati: nonese ntegereza hano, nyarukire murugo kwa japhet nkuzanire amabaruwa yose obedia amwandikira, ngo aramwikundira, ngo angella afite abandi akunda…… gumaha ndaje nzizane, uzibone, umenye uwo wita inshuti ashaka kuguteranya na chr wawe! ubwo jack yabaye nkutera intambwe, angella ahita avuga ati: hoya zireke nubundi namenye ukuri!, mbega obedia wumugome we!! uzi ukuntu yanyumvishaga uburyo japhet ari inkozi yibibi, kumbe nawe aramushaka di!! jack ati: singaho ra! yewe njye narumiwe pe! gusa imana ishimwe ko bimenyekanye kare! jack kumutima ati:” ahuih! imana ishimwe imitwe irakoze!” ubwo angella yabwiwe ibyabwirwa, arangije asubira kurwaza umukunzi we!! ‘’’ yoooh! obedia disi ararenganye!”””
kwishuri ryaba angella ho, umwe muri bya bisore biri guhiga angella, yari ageze kwirembo, asuhuza umugabo waharindaga, aramubwira ati: waje tugapanga se wangu! birumvikana ntiyari kubyanga kandi harimo agafaranga, igisore cyahise gikora mumufuka gikuramo inoti imwe, kiyiha wamurinzi, kiramubwira ati: urabona iyi photo! umurinzi nawe ati: yego! igisore kiti: nzaguha andi mafaranga, nubona uyu mukobwa yinjiye cyangwa asohotse mo hano uzahite uhamagara izi nimero, sibyo!? umurinzi ati: ntakibazo rwose, gusa bib ari amahoro!! igisore kiti: humura, nuko namukunze gusa, ariko nyine bibe ibanga ryannjye nawe,sibyo!? undi ati: yego! ubwo igisore yamusigiye nimero, nifoto ya angella, ngo azagihamagare namubona, kirangije kirigendera.
.
.YOOH! SINGAHO JACK ATERANYIJE ANGELLA NA OBEDIA!!
.ESE NINDE UHAMAGAYE CYNTIA, NGO BAHURIRE KURI MMT BEACH!?
. SINGAHO UMURINZI AGIYE KUTANGA ANGELLA!
.
NTUCIKWE PART 10…LOADING..


c: text/html

text:
Uburenganzira bwa muntu ni ikintu kigari cyane, kiva mu mpapuro kikagera mu buzima bwa buri munsi bw’umuntu.
Umuntu akenera ko uburenganzira bwe bwubahwa mu rugo, ku kazi, mu nzira, mu gusaba serivisi n’ahandi hose igihe icyo ari cyo cyose.
N’ubwo buri wese akenera ko uburenganzira bwe bwubahwa, buri wese ashobora no kubangamira uburenganzira bwa mugenzi we, yaba abishaka cyangwa se bimugwiririye.
Rimwe na rimwe bisaba ko ubangamiwe abigaragaza, byaba na ngombwa akaba yarwanira uburenganzira bwe.
Mu Rwanda, iyo umuntu aharaniye ko uburenganzira bwe bwubahwa cyane cyane mu ruhame, akenshi afatwa nk’umunyamahane, umunyakavuyo, cyangwa se umuntu utiyubaha muri rusange.
Umunsi umwe nari muri bisi yajyaga mu Majyaruguru tuvuye Nyabugogo, imyanya yuzuye bashaka gutendeka.
Umugore umwe wari wicaye ku ntebe yari igiye kwicaraho umubare urenze, yarahagurutse arabyanga, asaba ko bareka gutendeka, ko bituma bagenda batisanzuye.
Kuva Nyabugogo ugera i Musanze ni amasaha abiri n’igice. Iyo umuntu agiye yicaye nabi urugendo rurushaho kugira ingaruka zitari nziza.
Imodoka twagiyemo, ubusanzwe ihaguruka buri minota 30, uyu mugore yibazaga impamvu aba bagenzi bashakaga gutendeka batategereza na bo bakagenda bisanzuye, kuko barakererewe basanga indi yuzuye.
N’ubwo ibi byose yavugaga byumvikanaga, hari abari batangiye kumuseka ngo ararwana n’iki, ngo bishoboke ko asanzwe atoroshye.
Bamwe bari batangiye kuvuga ko buriya no mu rugo adashobotse, nyamara ibyo yabwiraga ba nyir’imodoka na bo bibafitiye inyungu.
Ku gitsure cy’uyu mugore, abagenzi basaguka barasigaye bakatisha itike y’imodoka ikurikiraho, ariko agenda yabaye iciro ry’imigani mu modoka.
Turenze i Rulindo, twahuye n’umupolisi ahagarika imodoka, ashaka kureba niba shoferi atatendetse, asanga nta kosa rihari turakomeza.
Ubwo ni bwo abagenzi twari kumwe batangiye kubona ko ibyo wa mugore yakoze usibye kurengera uburenganzira bwe gusa, byagiriye n’akamaro umushoferi.
Hirya no hino mu nzego zitandukanye, usanga iyo umuntu ateye intambwe akarwanya ikiri kumuhungabanya, arebwa nabi ku mpande zombi.
Ababuha serivisi bamuha indi sura, ndetse n’abo bari kumwe ntibamwumve neza kabone n’iyo yaba ari kubavugira.
Mu mabanki amwe n’amwe adatanga serivisi neza, abantu bamara igihe kinini bategereje ko bahabwa serivisi zoroshye, ariko ugasanga habuzemo n’umwe wajya kubaza ubuyobozi impamvu zibitera cyangwa se ngo avuge ikimubabaje.
Mu bigo hirya no hino no mu modoka zitwara abagenzi hagiye hari nomero za telefoni zitishyurwa ziba zanditseho ngo “niba ugize ikibazo, hamagara iyi nomero” nyamara abazifashisha ni mbarwa.
Ntekereza ko ibi bikomoka ku mateka, aho umuntu utanga serivisi uwo ari we wese yabaga ari umutegetsi.
Mu bihe byashize, nta n’uwakandagiraga mu biro by’umutegetsi, ufite ikibazo yakibarizaga ku idirishya, yagira Imana agasubizwa, atanahabwa icyo ashaka akabyemera atyo.
Umuco ko Umutegetsi yashoboraga gukorera icyo ashaka rubanda rugufi, wanze gushira mu Banyarwanda.
Ariko se no mu bihe tugezemo dukomeze dutyo?
Mu bihe tugezemo aho buri wese yubahwa kubera ko ari umuntu, ntitwakagombye gutinya kurwanira uburenganzira bwacu.
Ubuyobozi butakiri ubutegetsi bwegerejwe abaturage, ibigo bya Leta n’abikorera ku giti cyabo bahora bakangurirwa kwakirana abantu na yombi, nta wugihohotera umuntu ngo ubutabera bubyirengagize, kuki wumva utakebura ushaka guhungabanya uburenganzira bwawe?
Niba se wumva utabibashije, ntibyaba byiza uretse guseka abateye intambwe bagamije gutuma uburenganzira burushaho kubahwa na serivisi zigatangwa neza?
Singamije kugumura abantu ngo bateze intugunda no mu gihe badafite ukuri, ariko na none sinshyigikiye abaceceka mu gihe bari kurenganywa, nyamara bakabivuga bagiye.
Ni byo koko Abanyarwanda tugira umuco wo kwiyubaha, kudasakuza, kurinda icyubahiro cyacu, ariko kuvuga ibitagenda cyane cyane mu gihe uburenganzira bwawe butari kubahirizwa ntibiri hanze y’indangaciro zacu.
Uziko iyo weretse umuntu ikosa rye n’aho akubangamiye uba uri kumufasha gukosoka no kurushaho kunoza ibikorwa bye? Ni aha buri Munyarwanda gutanga uwo musanzu, niba kandi utanabishoboye wica intege ababikora.

robotstxt: allowed

filter: keep


text:
Ubwo hizihizwa umunsi mpuzamahanga wahariwe ababyeyi, imyitwarire y’abagabo mu burere bw’abana babo irakemangwa.
Muri rusange, uburere bw’abana buharirwa cyane umugore kurusha umugabo. Mu ngo nyinshi ku isi, umugabo afata inshingano zo kongera umutungo, kurinda isura y’umuryango, ariko nta ruhare rutaziguye bagira ku burere bw’abana babo.
Mukamana Drocelle, ni umubyeyi w’abana batatu. Dore gahunda ye y’umunsi: abyuka saa kumi n’ebyiri, agafasha umukozi gutegura abana ngo bajye ku ishuri, akanamenya niba ifunguro ryabo rya mu gitondo ryabonetse.
Iyo bamaze kwitegura, afasha umukozi kubaha ifunguro, no kureba niba batunganye neza, ari na ko na we yitegura ngo ajye ku kazi aba agomba gutangira saa mbiri za mu gitondo.
Kuko akorera kure aho atabasha gutaha saa sita, Mukamana ahamagara mu rugo kenshi ngo amenye niba abana nta kibazo bagize, niba bariye, niba ari bazima, niba baryamye, byaba ngombwa akanabavugisha.
Mukamana iyo arangije akazi ataha yihuta, akajya gufasha abana gukora imikoro baba bahawe, akanabategura ngo baryame hakiri kare.
Mu minsi y’ikiruhuko, uyu mubyeyi aboneraho gutembereza abana cyangwa niba hari ibyo babura nk’imyambaro akajya kubihaha.
Iyo muganiriye na Mukamana, uba wumva umutima we n’umwanya aba yabihariye abana, kabone n’iyo yaba ari kure yabo.
Dore gahunda y’umunsi ya Evariste Mushumba, umugabo wa Mukamana. Mushumba abyuka ahagana saa moya za mu gitondo, akitegura. Iyo amaze kwitegura, afata ifunguro rya mu gitondo riba ryamuteguriwe.
Mushumba kimwe n’umugore we, ntataha saa sita, ariko ntajya anahamagara mu rugo ngo abaze uko abana bameze kuko ari akazi k’umugore.
Iyo arangije akazi nimugoroba, inshuro nyinshi aba afitanye gahunda n’abandi bagabo ngo baganire ku bintu byabyara inyungu, bigatuma agera mu rugo abana basinziriye.
Mushumba akunda guhura n’abana be abahana, bigatuma bamutinya, nta mwanya wo kumwisanzuraho bagira, keretse rimwe na rimwe muri week end na bwo amasaha make.
N’ubwo atabonana n’abana cyane, Mushumba yishyura minerivali n’ibindi umugore atashobora wenyine.
Nk’uko byatangajwe na Loni, umubare munini w’abagabo uracyafite ibibazo byo kutubahiriza neza inshingano z’ububyeyi.
ibyo bigira ingaruka nini ku muryango, no kuri sosiyete muri rusange. Usanga abagabo benshi bakora ihohoterwa mu ngo, ibintu bigira ingaruka mbi ku mikurire y’umubiri no mu mutwe y’abana.
Nk’uko Loni yakomeje ibitangaza, hari umubare utari muto w’abagabo bata ingo zabo, bakanibagirwa burundu inshingano ku bana babo.
Hari gukorwa ubushakashatsi ngo harebwe urugero rw’ingaruka mbi zo kubura umubyeyi w’umugabo ku bana, nk’imyigire mibi, no kuvamo abanyabyaha bakomeye.
Loni isaba ibihugu gushyiraho politiki zigabanyiriza abagore imirimo nko gushyiraho aharererwa abana, ikanasaba abagabo kugabana mu buryo bungana imirimo yo mu rugo n’abagore babo, ndetse n’inshingano z’urugo muri rusange.
Imiryango aho umugabo n’umugore bafatanya muri byose, ni urugero rwiza rwa sosiyete ituje kandi itanga umusaruro.


text:
Ubuyobozi bw'Akarere ka Huye buramenyesha abakandida basabye akazi ku myanya yo kwigisha mu mashuri abanza n'ayisumbuye,...read more
Bamwe mu banyamuryango ba koperative COORIRWA ihinga umuceri yo mu murenge wa Rwaniro barishimira ibyo bamaze kugezwaho...read more
Ubuyobozi bw’Akarere ka Huye buramenyesha abanditse basaba akazi ku myanya y’ubwarimu, ko urutonde rw’abemerewe gukora...read more
Mu rwego rwo gushyira mu bikorwa gahunda zigamije guteza imbere abaturage, Akarere ka Huye kagabiye inka imwe mu...read more
Abanyamuryango ba AERG muri Kaminuza y’u Rwanda ishami rya Huye baremeye abaturage bacitse kw’icumu batishoboye bo...read more
Abatuye umurenge wa Maraba mu karere ka Huye nk’agace keramo kawa baravuga ko imihanda yoroshya ubuhahiharane yakozwe...read more
Bamwe mu baturage bagana ikigo nderabuzima cya Kinazi baravuga ko bishimira ishami ry’iri vuriro begerejwe. Abaturage...read more
Ubuyobozi bw’Akarere ka Huye burasaba abakozi bashya b’Akarere barahiriye kuzuza inshingano zabo kwitanga mu kazi kabo,...read more
Ubuyobozi bw’Akarere ka Huye buratangaza ko bwishimiye imbangukiragutabara eshatu Akarere kaguriye ibitaro bya Kabutare....read more
Ni igikorwa cyabereye mu Karere ka Huye luri uyu wa 13 Kamena 2017, kitabirwa n’abayobozi banyuranye bakiri mu nzego...read more
Mu nama yahuje Ubuyobozi bw’Akarere n’aba Malayika Mulinzi bo mu Karere ka Huye, ubuyobozi bw’aka Karere bwagaragaje ko...read more
Ubuyobozi bw'Akarere ka Huye buramenyesha abakandida basabye akazi ku myanya ya :
- Animal ressources
- Civil...read more
Bamwe mu banyamuryango ba koperative Twongerumusaruro yo mu murenge wa Mbazi yagabiye abanyamuryango bayo inka 100,...read more
Guhararanira kuzasiga amateka meza mu mirimo bashinzwe, kutarangwa n’itonesha ndetse no kwamagana ingengabitekerezo ya...read more
Nk’uko biteganywa n’itegeko rishyirho sitati igenga abakozi ba leta,mbere yo gutangira imirimo ye, umukozi wa leta...read more
Abaturage bo mu mudugudu wa Murango, Akagali ka Mwendo mu murenge wa Rwaniro barashimira Akarere ka Huye ndetse...read more
Minisitiri w’Abakozi ba leta n’umurimo aratangaza ko kwibuka ari bumwe mu buryo bwo guharanira ko Jenoside itazongera...read more
Umuyobozi w’Akarere ka Huye atangaza ko umuganda ari igisubizo cyiza ku banyarwanda cyo kubafasha kwikura mu bibazo...read more
Perezida wa IBUKA Professeur Jean Pierre Dusingizemungu, aratangaza ko kwibuka ari inzira ikomeye yo gukiza umuryango...read more
Akarere ka Huye ku bufatanye n’ikigo cy’igihugu gishinzwe amakoperative -RCA ndetse n’ikigo cy’igihugu cy’imiyoborere...read more


text:
21 NYAKANGA 2014
OTIRISHIYA
Umuhango wo kwibuka Abahamya ba Yehova wabereye ku rwibutso rw’ikigo cyakoranyirizwagamo imfungwa cya Gusen
SELTERS mu Budage—Ku cyumweru tariki ya 13 Mata 2014, ikigo cyakoranyirizwagamo imfungwa cya Gusen muri Otirishiya cyashyizeho icyapa cy’urwibutso rw’Abahamya ba Yehova 450 bari barafunzwe n’Abanazi, babafungira mu kigo cyakoranyirizwagamo imfungwa cya Mauthausen n’icya Gusen. Uwo muhango witabiriwe n’abantu basaga 130.
Abahamya bamaze kugera mu kigo cyakoranyirizwagamo imfungwa cya Mauthausen, komanda w’icyo kigo yabateye ubwoba agira ati “nta Mwigishwa wa Bibiliya uzasohoka muri iki kigo ari muzima.” Martin Poetzinger wamaze imyaka icyenda afungiwe mu kigo cya Dachau, icya Mauthausen n’icya Gusen, nyuma yaho akaza kujya mu Nteko Nyobozi y’Abahamya ba Yehova i Brooklyn, muri Leta ya New York, yavuze uko byari bimeze mu kigo cya Mauthausen agira ati “urwego rw’ubutasi rw’Abanazi rwagerageje uburyo bwose kugira ngo rutume tudakomeza kwizera Yehova.”
Hari Abahamya bari bafungiwe mu kigo cya Mauthausen baje koherezwa mu kigo cya Gusen. Ikigo cya Gusen cyari kizwiho gukorerwamo ubwicanyi, kuko buri munsi bicaga abantu babigambiriye kandi babipanze. Kugira ngo Abahamya bakomeze kugira ukwizera gukomeye, nimugoroba bahuriraga hamwe mu matsinda mato bakaganira ku mirongo yo muri Bibiliya babaga barafashe mu mutwe. Igihe kimwe baje kubona Bibiliya. Bayiciyemo uduce maze bakajya baduhererekanya. Utwo duce baduhishaga munsi y’igitanda, bakaza kudusoma mu gahe gato bahabwaga ko kuruhuka.
Nanone, Abahamya bagezaga ubutumwa bwo muri Bibiliya ku bandi ariko bakabikora mu ibanga. Hari imfungwa eshanu zo muri Polonye ziganye Bibiliya n’Abahamya mu ibanga maze ziza kubatirizwa mu muvure wari wateguriwe icyo gikorwa. Hari Umuhamya witwa Franz Desch wagejeje ubutumwa bwo muri Bibiliya ku musirikare mukuru wo mu ngabo za Hitileri. Nyuma yaho uwo musirikare yaje kuba Umuhamya wa Yehova.
Wolfram Slupina, umuvugizi w’Abahamya ba Yehova muri Otirishiya, yagize ati “dushimishwa no kuba Abahamya bari bafungiwe mu kigo cya Mauthausen n’icya Gusen bibukwa bitewe n’ukwizera n’ubutwari bagaragaje. Kuba bari bariyemeje kwishyira mu mwanya w’abandi no kugira neza biranga Abakristo, bakabineshesha ikibi, bakwiye kubyibukirwa kandi ni abo kwiganwa.”
Ushinzwe amakuru:
Ku rwego mpuzamahanga: J. R. Brown, wo mu rwego rushinzwe amakuru, tel. +1 718 560 5000
Muri Otirishiya: Wolfram Slupina, tel. +49 6483 41 3110


text:
ISI N’ABAYITUYE
Twasuye Kameruni
ABATURAGE bo mu bwoko bwa Aka cyangwa impunyu, ni bo bashobora kuba barabanje gutura muri Kameruni. Mu myaka ya 1500 ni bwo Abanyaporutugali bahageze. Imyaka ibarirwa mu magana nyuma yaho, haje abaturage b’Abisilamu bitwaga Abafulani, maze bigarurira amajyaruguru ya Kameruni. Muri iki gihe, 40 ku ijana by’abaturage ba Kameruni ni Abakristo, 20 ku ijana ni Abisilamu, naho 40 ku ijana bari mu madini gakondo yo muri Afurika.
Abantu baba mu byaro bagira urugwiro. Bakira abashyitsi, bakabaha amazi n’ibyokurya. Iwabo kirazira ko umuntu agutumira ngo wange. Iyo wemeye ubutumire bigaragaza ko umwubashye.
Mbere y’uko muganira ubanza gusuhuza abagize umuryango ubabaza amakuru. Nanone biramenyerewe ko babazanya uko amatungo amerewe. Joseph wavukiye muri Kameruni avuga ko ‘iyo umushyitsi wagusuye atashye, kumusezeraho bidahagije. Uwamwakiriye aramuherekeza bakagenda baganira, akamugeza nko ku muhanda. Hari aho bagera, akamusezeraho amwifuriza amahoro, nuko agasubira mu rugo. Umushyitsi bataherekeje, yumva ko yasuzuguwe.’
Mu gihe cyo kurya, hari igihe usanga incuti zisangirira ku isahani imwe, kandi akenshi zirisha intoki. Muri Kameruni, iyo abantu bafitanye ubucuti basangiriye hamwe, biba bigaragaza ko bunze ubumwe. N’ikimenyimenyi, iyo ubucuti bw’abantu bwajemo agatotsi bitewe n’impamvu runaka, biyunga basangirira hamwe. Mu rugero runaka, ni nk’aho baba babwirana bati “ubu noneho tubanye mu mahoro.”


text:
UMUNARA W’UMURINZI—WO KWIGWA Mata 2016
Iyi gazeti irimo ibice bizigwa kuva ku itariki ya 30 Gicurasi kugeza ku ya 26 Kamena 2016.
Ese umurimo wo kubwiriza ukora umeze nk’ikime?
Ni mu buhe buryo umurimo dukora wamera nk’imvura y’urujojo, ukagarurira abandi ubuyanja kandi ugatuma ubuzima bukomeza kubaho?
Kuba indahemuka bituma umuntu yemerwa n’Imana
Inkuru yo muri Bibiliya ivuga ibya Yefuta n’umukobwa we yigisha iki Abakristo?
Ese ukoresha neza ubushobozi bwawe bwo gutekereza?
Bushobora kugukururira akaga cyangwa bugatuma urushaho kuba umuntu mwiza.
“Mureke ukwihangana kurangize umurimo wako”
Iyo duhanganye n’ikigeragezo, ni iki kiba kigambiriwe? Ni izihe ngero z’abantu bihanganye zagukomeza?
Kuki twagombye kujya mu materaniro?
Ese ubona ukuntu kujya mu materaniro bikugirira akamaro, bigatuma abandi bungukirwa kandi bigashimisha Yehova?
INKURU IVUGA IBYABAYE MU MIBEREHO
Abakobwa bavukana bahoze ari ababikira babaye bashiki bacu
Ni iki cyatumye bava mu bigo by’ababikira babagamo maze bakareka kuba Abagatolika?
Mukomeze kutagira aho mubogamira muri iyi si yiciyemo ibice
Hari ibintu bine byagutegurira kuzahangana n’ibibazo bitunguranye bigusaba kumvira umutimanama wawe.
Ibibazo by’abasomyi
Gihamya buri Mukristo wasutsweho umwuka ahabwa n’Imana n’ikimenyetso imushyiraho, byerekeza ku ki?


text:
NIMUKANGUKE! Nzeri 2015 | Uko dukwiriye kubona amafaranga
Kubona amafaranga mu buryo budakwiriye bishobora kuguhindura.
INGINGO Y'IBANZE
Uko dukwiriye kubona amafaranga
Dore ibibazo birindwi byagufasha kwisuzuma ukamenya niba ubona amafaranga mu buryo bukwiriye.
WATCHING THE WORLD
Ibivugwa ku Burasirazuba bwo Hagati
Ibintu byaberaga mu bihugu byatuwe kera bigaragaza ko Bibiliya ari ukuri.
INAMA ZIGENEWE UMURYANGO
Uko wasaba imbabazi
None se nkwiriye gusaba imbabazi kandi twembi twakosheje?
PORTRAITS FROM THE PAST
Hérodote
Hérodote ni uwa mbere mu banditsi b’amateka kandi biragaragara ko igihe cye cyose yakimaze yandika igitabo cye
ISI N'ABAYITUYE
Twasuye Nikaragwa
Muri icyo gihugu haba amazi y’urubogobogo, hakaba inyamaswa n’ibifi binini ubusanzwe biboneka mu nyanja.
ICYO BIBILIYA IBIVUGAHO
ubukene
Ese umukene ashobora kugira ibyishimo?
ESE BYARAREMWE?
Udukoko tuvana peteroli mu mazi
Kuki ari two dukora neza umurimo wo kuvana peteroli mu mazi, ugereranyije n’ikoranabuhanga rikoreshwa?
Ibindi wasomera kuri interineti
Icyo abakiri bato bavuga ku bihereranye n’amafaranga
Irebere icyo bagenzi bawe bavuze ku birebana no kuzigama amafaranga, kuyakoresha no kuyabona mu buryo bushyize mu gaciro.
Jya uba umwana mwiza kandi utize bagenzi bawe
Irebere ukuntu Kalebu na Sofiya bishima cyane iyo batizanyije ibikinisho.


text:
ESE BYARAREMWE?
Imibereho itangaje y’udukoko tumeze nk’inzige
UTWO dukoko tuba ku migabane yose y’isi, uretse muri Antaragitika. Ariko hari ubwoko bwatwo (Magicicada) bwo mu burasirazuba bw’amajyaruguru ya Amerika, bwatangaje cyane abahanga muri siyansi.
Suzuma ibi bikurikira: Utwo dukoko tuboneka mu gihe cy’urugaryi, tukamara ibyumweru bike. Mu gihe gito tumara ku isi, turiyuburura, tukaririmba, tukaguruka, tukororoka, ubundi tugapfa. Igitangaje ni uko udukoko dukomoka kuri utwo, twongera kugaragara nyuma y’imyaka 13 cyangwa 17, bitewe n’ubwoko bwatwo. None se hagati aho bigenda bite?
Kugira ngo dusubize icyo kibazo, ni ngombwa ko dusobanukirwa imibereho yihariye yatwo. Iyo tumaze icyumweru, utugabo dukuze duhura n’utugore, utwo tugore tugatera amagi ari hagati ya 400 na 600 mu mashami y’ibiti. Nyuma y’igihe gito, utwo dukuru turapfa. Nyuma y’ibyumweru bike, ya magi arituraga maze hakavamo utwana. Utwo twana dutangira gukurira munsi y’ubutaka, urugero nko mu mizi y’ibiti, tukamara imyaka itari mike dutunzwe n’amazi yo muri iyo mizi. Nyuma y’imyaka 13 cyangwa 17, turongera tukagaragara ku butaka, bigakomeza bityo.
Hari ikinyamakuru cyavuze ko imibereho y’utwo dukoko yabereye “urujijo abahanga mu bya siyansi mu gihe cy’imyaka ibarirwa mu magana. . . . Kugeza ubu ntibarayisobanukirwa. Abiga imiterere y’inyamaswa ntibarabona akandi gasimba gateye gatyo.
Ubitekerezaho iki? Ese ako gakoko kabayeho mu buryo bw’impanuka, cyangwa kararemwe?
IBINDI WAMENYA
IBITABO N’UDUTABO
Ese ubuzima bwabayeho biturutse ku irema?
Ugomba kumenya uko ubuzima bwatangiye.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
22 Yosiya+ yimye ingoma afite imyaka umunani, amara imyaka mirongo itatu n’umwe ku ngoma i Yerusalemu. Nyina yitwaga Yedida, akaba umukobwa wa Adaya w’i Bosikati.+
2 Yakoze ibyiza mu maso ya Yehova,+ agendera mu nzira zose za sekuruza Dawidi,+ ntiyateshuka ngo ace iburyo cyangwa ibumoso.+
3 Mu mwaka wa cumi n’umunani w’ingoma y’Umwami Yosiya, umwami yohereje Shafani+ mwene Asaliya mwene Meshulamu, wari umunyamabanga, amutuma mu nzu ya Yehova ati
4 “jya kureba umutambyi mukuru+ Hilukiya+ akusanye amafaranga+ azanwa mu nzu ya Yehova,+ ayo abarinzi b’amarembo+ bahabwa na rubanda,
5 bayashyikirize abashyizweho ngo bahagararire imirimo+ ku nzu ya Yehova, na bo bayahe abakozi bakora ku nzu ya Yehova basane ahasenyutse kuri iyo nzu,+
6 bayahe abanyabukorikori, abubatsi n’abafundi kandi bagure imbaho n’amabuye aconze yo gusana iyo nzu.+
7 Icyakora abahabwa ayo mafaranga ntibazagenzurwe,+ kuko ari indahemuka.”+
8 Nyuma yaho umutambyi mukuru Hilukiya+ abwira umunyamabanga+ Shafani+ ati “nabonye cya gitabo cy’amategeko+ mu nzu ya Yehova.” Hilukiya agihereza Shafani ahita agisoma.
9 Umunyamabanga Shafani asanga umwami aramubwira ati “abagaragu bawe basutse amafaranga yose yari muri iyo nzu, kandi bakomeje kuyashyikiriza abashyizweho ngo bahagararire imirimo mu nzu ya Yehova.”+
10 Umunyamabanga Shafani arongera abwira umwami ati “hari igitabo+ umutambyi Hilukiya yampaye.” Shafani atangira kugisomera imbere y’umwami.
11 Umwami yumvise amagambo yo mu gitabo cy’amategeko ahita ashishimura imyambaro ye.+
12 Nuko umwami ategeka umutambyi Hilukiya, Ahikamu+ mwene Shafani, Akibori mwene Mikaya, Shafani wari umunyamabanga na Asaya+ wari umugaragu w’umwami, ati
13 “nimugende mumbarize+ Yehova, mubarize na rubanda n’u Buyuda bwose ku birebana n’amagambo ari muri iki gitabo cyabonetse, kuko uburakari bwa Yehova+ bwatugurumaniye bitewe n’uko ba sogokuruza+ batumviye amagambo atureba yanditse muri iki gitabo, ngo bakore ibyanditswemo byose.”+
14 Nuko umutambyi Hilukiya na Ahikamu na Akibori na Shafani na Asaya bajya kureba umuhanuzikazi+ Hulida, wari muka Shalumu wari ushinzwe imyambaro.+ Shalumu yari mwene Tikuva mwene Haruhasi. Uwo muhanuzikazi Hulida yari atuye mu gice gishya cy’umugi wa Yerusalemu. Bamubwira ibyo batumwe,+
15 maze Hulida arababwira ati “Yehova Imana ya Isirayeli aravuze+ ati ‘mubwire uwo muntu wabantumyeho muti
16 “Yehova aravuze ati ‘ngiye guteza ibyago+ aha hantu n’abaturage baho,+ nsohoze amagambo+ yose umwami w’u Buyuda yasomye mu gitabo cy’amategeko;+
17 kuko bantaye bakosereza ibitambo izindi mana,+ bakandakaza bitewe n’ibikorwa byabo byose.+ None uburakari bwanjye bwagurumaniye aha hantu kandi ntibuzazima.’”’+
18 Naho umwami w’u Buyuda wabatumye kumubariza Yehova, mumubwire muti ‘ku birebana n’amagambo wumvise, Yehova Imana ya Isirayeli aravuze+ ati
19 “kubera ko umaze kumva urubanza naciriye aha hantu n’abaturage baho, ko hazagerwaho n’umuvumo+ kandi hakaba ahantu ho gutangarirwa, byagukoze ku mutima+ ukicisha bugufi+ imbere ya Yehova, ugashishimura+ imyambaro yawe ukaririra imbere yanjye, nanjye nakumvise,” ni ko Yehova avuga.+
20 “Ni yo mpamvu nzagusangisha+ ba sokuruza, ushyirwe mu mva yawe amahoro;+ amaso yawe ntazabona ibyago byose nzateza aha hantu.”’” Baraza babwira umwami ayo magambo.
Yohereze
Yohereze
BIBILIYA-UBUHINDUZI BW'ISI NSHYA
2 Abami 22
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IBINTU BY’INGENZI BYABAYE MU MWAKA USHIZE
Bishimira cyane ISOMERO RYO KURI INTERINETI rya Watchtower
Ku itariki ya 28 Kamena 2013, ku rubuga rwa jw.org hashyizweho itangazo ryavugaga ko ISOMERO RYO KURI INTERINETI rya Watchtower (WOL) rimaze gushyirwa mu ndimi zigera ku 100. Iryo somero ryorohereza abantu gukora ubushakashatsi nk’uko Watchtower Library iboneka kuri CD-ROM ikora. Ushobora kugera kuri iryo somero ukoresheje ibikoresho hafi ya byose bifite interineti, urugero nka orudinateri, tabuleti cyangwa telefoni. Ibyinshi mu biboneka kuri iryo somero ni ibyasohotse kuva mu mwaka wa 2000. Nanone indimi nyinshi zifiteho Ubuhinduzi bw’isi nshya n’igitabo gisobanura Bibiliya (Étude perspicace des Écritures). Ushobora gukora ubushakashatsi kuri iryo somero ushaka ijambo rimwe cyangwa interuro cyangwa itsinda ry’amagambo, nk’uko bikorwa kuri Watchtower Library. Mu gihe urimo ukoresha iryo somero ryo kuri interineti, ushobora gushaka imirongo y’Ibyanditswe cyangwa ibindi bintu mu rurimi runaka, hanyuma ibyo ubonye ukabireba no mu rundi rurimi. Dore bimwe mu byo abantu bavuze bashimira ku bw’icyo gikoresho cy’ubushakashatsi cy’ingirakamaro:
“Ndabashimira cyane ku bw’isomero ryo kuri interineti. Igihe nabonaga icyo gikoresho gishya kidufasha mu kwiyigisha, narishimye cyane birandenga. Nta bumenyi mfite mu bihereranye na porogaramu za orudinateri cyangwa gukora imbuga zo kuri interineti, ariko rwose mbona ko iki gikoresho cy’ubushakashatsi giteguwe neza cyane. Kigaragaza rwose urukundo mukunda abandi bantu, urukundo mukunda abavandimwe banyu n’urukundo mukunda Yehova. Ukuntu mwateguye iri somero bigaragaza ko mutwitaho. Mbona ko ari impano nziza cyane igaragaza urukundo rwa Data wo mu ijuru Yehova n’ubuntu bwe, kandi rwose naranyuzwe. Mwarakoze cyane.”—A., Arijantine.
“Simbyumva! Kuri iki gicamunsi nagiye ku isomero ryo kuri interineti, kandi nabonye mu ndimi nshya ziriho harimo n’igikerewole cyo muri Hayiti. Sinigeze ntekereza ko ibi byabaho. Binyuze kuri iyi baruwa, mushobora kwibonera ko nabuze amagambo nakoresha mbashimira. Yehova akomeze abahe imigisha mu mihati yose mushyiraho, kandi umwuka we wera ukomeze kubayobora.”—D.C., Amerika.


text:
URUPAPURO RW’IMYITOZO
Ese uri inyangamugayo?
Iyi mfashanyigisho ishingiye ku gice cya 8 cyo mu gitabo Ni iki mu by’ukuri Bibiliya yigisha?
Urupapuro rw’umwitozo rwagufasha kumenya ingaruka z’ibyo ukora.
IBINDI
Uko wakwirinda kuba umuntu wifuza ko ibintu byose bikorwa mu buryo butunganye
Uyu mwitozo wagufasha gushyira mu gaciro ku birebana n’ibyo witega ko ushobora gukora ndetse n’ibyo witega ku bandi.
Amafoto ushyira kuri interineti atuma abandi bakubona bate?
Reba uko wabigenza kugira ngo umenye niba ukwiriye gushyira amafoto yawe kuri interineti.
Icyo wakora mu gihe bakubenze
Uyu mwitozo ugaragaza intambwe watera ngo wihanganire ibyakubayeho.


text:
Zimwe mu mpumuguke mu murage ndangamuco na ndangamateka zivuga ko nta mikoranire igaragara hagati y’Umujyi wa Kigali na zo ku birebana n’inyubako zihatse amateka zitagomba gusenywa.
Mu mijyi itandukanye yo ku isi usanga hari ibice cyangwa inyubako bitajya bisenywa kubera ibyo bihatse mu mateka y’abanyagihu, aho igihugu kiba kigomba kurinda aho hantu hirindwa ko amateka habitse yakwibagirana.
Ikinyamakuru Izuba Rirashe cyaganiriye n’abantu batandukanye b’impuguke mu bijyanye n’umurage ndangamateka, bakibwira impamvu mu mijyi itandukanye habaho kurinda inyubako zimwe na zimwe ntizisenywe ndetse n’uko babona mu Mujyi wa Kigali bihagaze muri iki gihe.
Mutangana Steven ni impuguke mu birebana n’itangazamakuru ndetse n’umurage ndangamuco na ndangamateka, avuga ko mu bihugu bitandukanye usanga hari inyubako biba byarasigaje kubera ko biba biri mu murage w’abaturage.
Avuga ko uwo murage ari ibiranga amateka, imibereho y’abantu , mu bihe byahise, abariho icyo gihe (abashaka kubisigasira), bemera ko bibaranga, kandi bifuza ko bazabisigira abazabakomokaho, kugira ngo bibe uruhererekane, bibe nk’umurunga ubaziritse.
Kuri we yumva hari inyubako zagakwiye kuba zikigaragara mu Mujyi wa Kigali bitewe n’icyo zavugaga mu mateka y’Abanyarwanda.
Yatanze urugero rw’inyubako yahoze ikoreramo Radiyo Rwanda, aho agaragaza ko itari ikwiye gusenywa ngo irangire nta kintu na kimwe cyerekana ko ari ho yahoze.
“Kuko bijya bibaho ukaba wazamura inyubako ndende ariko ku ruhande rwayo ukaba wasanga hari nk’ikimenyetso kivuga kiti aha ni ho ijwi rya mbere ry’umuntu uvugira muri Radiyo Rwanda ryavugiye, ariko ubu byarasibanganye burundu.”nk’uko Mutangana akomeza abisobanura.
Anatanga urundi rugero rwo kuba umuntu adashobora kwerekana Ibiro by’Umukuru w’Igihugu wayoboye u Rwanda bwa mbere aho byari biri.
Bimwe mu bibazo bituma hari inyubako zisenywa kandi hari akamaro zifitiye Igihugu ni uko impuguke mu bijyanye n’umurage zitagishwa inama n’abubaka mu Mujyi wa Kigali.
Yagize ati “ntabwo ari buri wese uza ngo ashinzwe ibi n’ibi bitari muri urwo rwego ngo agiye gufata icyo cyemezo gusa, ngo ndabona byagenda bitya. Haba hari impuguke zemeza ko icyo kintu, bitewe n’amateka yacyo n’icyo kivuze mu muryango w’abenegihugu.”
Izo mpuguke ni zo zigendera ku byo igihugu cyemeje kuko ahenshi haba hari politiki yabyo, ndetse n’amategeko abigenga. Amategeko aba avuga ko ikimenyetso runaka hari ibyo kiba cyujuje ndetse n’imyaka kigomba kuba gifite.
N’ubwo hari inyubako Ubuyobozi bw’Umujyi wa Kigali bwavuze ko butazasenya abona bidahagize kuko kuri we gufatanya n’ababizobereyemo byatuma umujyi uba mwiza kurushaho kandi na ba mukerarugendo bakiyongera kurushaho, bikazagirira akamaro n’abaza bariho mu myaka myinshi iri imbere.
Ku rundi ruhande, Mutangana asanga nk’ahazwi nka Matheus bivugwa ko hagiye gusenywa, bidakwiye ko hasibangana burundu.
Yagize ati “Baramutse batayikuyeho yose bakagira agace kerekana uko abacuruzi ba mbere bo muri Kigali bacururije mu mazu akomeye, kerekana aho bacururizaga mu gihe cyashize byaba ari byiza.”
Aha agaragaza ko n’ibintu bya vuba bishobora kujya mu murage kuko umuntu atatekereza ibyo mu binyejana bya kera kandi nta bihari.
Karangwa Jerome, Umuyobozi ushinzwe ubushakashatsi mu Kigo cy’Ingoro z’Igihugu z’umurage w’u Rwanda avuga ko nta mikoranire ihari mu buryo bufatika hagati yabo n’Umujyi wa Kigali mu bijyanye no guhitamo zimwe mu nyubako zo mu mujyi wa Kigali mu rwego rwo kuzibungabunga kuko zibumbatiye amateka y’Abanyarwanda.
Yagize ati “Nta mikoranire tuzi ihari mu buryo buzwi bufatika”
Yakomeje avuga ko mu nama zimwe na zimwe ziba zahuje inzego zitandukanye hari icyo kibazo kigarukwaho ariko usanga kenshi abafata ibyemezo mu Mujyi wa Kigali batabiha imbaraga kandi nyamara na byo ari inzira yo guteza imbere Umujyi.
“Wabyanga wabyemera ubukerarugendo ni imwe mu nzira yo kuzamura imibereho y’abaturage kandi ihoraho. Ni ikintu kidahomba, wowe ushobora kuba utabyumvise uno munsi uri umuyobozi, ugusimbuye ejo we akabiha imbaraga ku buryo abantu bahasura.”
Kuri we icyiza ni uko yumvise ko gereza ya Nyarugenge itazasenywa ndetse n’ahandi hamwe na hamwe. Ariko akemeza ko hakwiye kuba ubufatanye bwo guhitamo ahantu hagomba kubungwabungwa.
Anagaruka ku Matheus aho avuga ko ahantu h’ubucuruzi nka hariya atari byiza kuhasenya hose.
Anavuga ko yizera ko ubufatanye bushobora kuzabaho kuko Ikigo cy’Imyubakire mu Rwanda ngo cyemeje ko nikizajya kijya kubaka ahantu kizajya kibanza kubaza inzego zifite umurage mu nshingano zazo.
Ikindi avuga ni uko itegeko rizaba rigamije kurinda umurage w’igihugu nirimara gusohoka nta muntu uzajya gupfa kubaka uko yishakiye kandi aho hantu hahatse amateka.
Aganira n’Izuba Rirashe umwe mu bagize uruhare mu gutegura umushinga w’itegeko rivuga ku murage utashatse ko dutangaza izina rye yavuze ko impamvu hashobora kuba hasenywa inyubako zihatse amateka ntihagire igisigara ni uko nta tegeko ribigenga rihari.
Akomeza niriramuka ryemejwe ko rizakemura byinshi kuko ubu umushinga waryo ugeze mu Nteko ishinga amategeko.
Anemeza ko bamwe mu bafata ibyemezo byo gusenya zimwe mu nyubako hari igihe bashobora ku marangamutima cyangwa ku myumvire yabo kuko nta bumenyi bafite buhagije ku birebana n’umurage.
Mugisha Fred, umuyobozi w’ishami ry’imiturire mu Mujyi wa Kigali avuga ko bategura igishushanyo mbonera bateganyije ko hari inyubako zigaragaza amateka batazasenya.
Izo nyubako bazita inzu z’urwibutso ni iziba zirengeje imyaka 50 zubatswe.Sainte Famille, Saint Michel, Umusigiti wo mu Mujyi rwagati na Gereza ya Nyarugenge.
Uyu muyobozi yemeza ko igishushanyo mbonera cy’Umujyi bahora bagihindura hari ibintu bongeramo cyangwa bakuramo.


text:
Jya wigana abahanuzi
ESE hari icyo uhuriyeho n’abahanuzi ba kera? Mu rutonde rw’amagambo amwe n’amwe yasobanuwe muri Bibiliya y’Ubuhinduzi bw’isi nshya ivuguruye yo mu mwaka wa 2013, ijambo “umuhanuzi” ryasobanuwe ko “ari umuntu Imana ikoresha kugira ngo imenyeshe abantu imigambi yayo. Abahanuzi babaga ari abavugizi b’Imana, ariko ntibavugaga gusa ibizaba ahubwo banagezaga ku bantu inyigisho za Yehova, amategeko ye n’imanza ze.” Nubwo udahanura, uri umuvugizi w’Imana, utangaza ibivugwa mu Ijambo ryayo.—Mat 24:14.
Kuba dufite inshingano yo kubwira abandi ibirebana n’Imana yacu no kubigisha ibyo ishaka, ni ibintu bihebuje rwose. Uwo murimo tuwukora dufatanyije n’‘umumarayika uguruka aringanije ijuru’ (Ibyah 14:6). Icyakora, dushobora guhura n’ingorane zigatuma twibagirwa ukuntu uwo ari umurimo uhebuje. Zimwe mu ngorane dushobora guhura na zo ni izihe? Dushobora kumva tunaniwe, tugahura n’ibintu biduca intege cyangwa tukumva turi abantu badakwiriye. Uko ni ko byari bimeze no ku bahanuzi bo mu bihe bya kera, ariko ntibigeze bagamburura. Nanone kandi, Yehova yabafashije gusohoza inshingano zabo. Reka dusuzume ingero za bamwe muri bo, turebe n’ukuntu twabigana.
BITANGAGA BABIGIRANYE ISHYAKA
Hari igihe twumva tunaniwe bitewe n’imirimo ya buri munsi, kandi wenda tukumva tudafite imbaraga zo kujya kubwiriza. Birumvikana ko tuba dukeneye kuruhuka. Yesu n’intumwa ze na bo barabikeneraga (Mar 6:31). Ariko tekereza kuri Ezekiyeli igihe yari i Babuloni, utekereze no ku murimo yari yarasabwe gukorera Abisirayeli bari barajyanyweyo mu bunyage baturutse i Yerusalemu. Igihe kimwe Imana yamusabye gufata itafari akarishushanyaho umugi wa Yerusalemu. Hanyuma yasabwe kumara iminsi 390 aryamiye urubavu rw’ibumoso nyuma akamara indi 40 aryamiye urubavu rw’iburyo, akamera nk’ugose uwo mugi muto yari yashushanyije ku itafari. Yehova yaramubwiye ati “dore nzakubohesha imigozi kugira ngo udahindukira ukaryamira urundi rubavu, kugeza igihe uzarangiriza iminsi yo kugota” (Ezek 4:1-8). Ibyo bigomba kuba byaratumye Abisirayeli bari mu bunyage batekereza. Ezekiyeli yagombaga kumara igihe kirenga umwaka akora icyo kintu yasabwe kitari cyoroshye. Ni iki cyafashije uwo muhanuzi gusohoza inshingano yahawe?
Ezekiyeli yari asobanukiwe impamvu yoherejwe muri icyo gihugu ari umuhanuzi. Igihe Yehova yamwoherezaga, yaramubwiye ati “nubwo [Abisirayeli] bakumva cyangwa bakanga kumva . . . , ntibazabura kumenya ko umuhanuzi yari muri bo” (Ezek 2:5). Ezekiyeli yakomeje kuzirikana icyamujyanye. Ni yo mpamvu yakomeje gukora ibyo bintu byose byashushanyaga igotwa rya Yerusalemu abyishimiye. Yagaragaje rwose ko yari umuhanuzi w’indahemuka. We na bagenzi be bari mu bunyage baje kumva amakuru yavugaga ko ‘umugi washenywe.’ Koko rero, Abisirayeli baje kumenya ko umuhanuzi yari muri bo.—Ezek 33:21, 33.
Muri iki gihe tuburira abantu tubabwira ko vuba aha iyi si ya Satani yose izarimbuka. No mu gihe twumva tunaniwe, dukoresha imbaraga zacu tubwira abantu Ijambo ry’Imana, tugasubira kubasura kandi tukabigisha Bibiliya. Uko ubuhanuzi buvuga ibirebana n’imperuka y’iyi si bugenda busohora, twishimira cyane ko Yehova ‘adukoresha kugira ngo tumenyeshe abantu imigambi ye.’
BIHANGANIYE IBYABACAGA INTEGE
Yehova adufasha gukorana umurimo we umwete binyuze ku mwuka we. Ariko nubwo bimeze bityo, rimwe na rimwe dushobora gucika intege bitewe n’uko abantu batitabira ubutumwa tubagezaho. Kwibuka urugero rw’umuhanuzi Yeremiya bishobora kudufasha. Kuba yaratangarizaga Abisirayeli ubutumwa bwaturukaga ku Mana, byatumaga bamukoba, bakamutuka kandi bakamugira urw’amenyo. Hari n’aho byageze Yeremiya aravuga ati “sinzongera kumuvuga kandi sinzongera kuvuga mu izina rye.” Yeremiya yari ameze nkatwe. Nyamara yakomeje gutangaza ubutumwa bw’Imana. Kubera iki? Uwo muhanuzi yongeyeho ati “ariko mu mutima wanjye, ijambo rye ryabaye nk’umuriro ugurumana ukingiraniwe mu magufwa yanjye, maze nanizwa no kwiyumanganya; kandi sinari ngishoboye kubyihanganira.”—Yer 20:7-9.
Mu buryo nk’ubwo, mu gihe duciwe intege no kuba abantu batitabira ubutumwa tubagezaho, gutekereza ku butumwa tubwiriza bishobora kudufasha. Ubwo butumwa bushobora kutubera ‘nk’umuriro ugurumana ukingiraniwe mu magufwa yacu.’ Gusoma Bibiliya buri munsi byatuma uwo muriro ukomeza kutugurumanamo.
BANESHEJE IBYIYUMVO BIDAKWIRIYE
Hari Abakristo bagiye bahabwa inshingano runaka bakumva ibaremereye, bitewe n’uko badasobanukiwe ukuntu bayisohoza. Igihe kimwe umuhanuzi Hoseya na we ashobora kuba yarumvise ameze atyo. Yehova yaramubwiye ati “genda ushake umugore uzaba umusambanyi akakubyarira abana bo mu busambanyi bwe” (Hos 1:2). Tekereza ugiye gushaka, ariko Imana ikakubwira ko umugore ugiye gushaka azaba indaya. Hoseya yemeye iyo nshingano. Yashakanye na Gomeri, amubyarira umwana w’umuhungu. Nyuma yaho yabyaye umukobwa aza no kubyara undi muhungu. Birashoboka ko abo bana babiri ba nyuma yababyaranye n’abandi bagabo. Yehova yari yarabwiye Hoseya ko uwo mugore yari gushaka yari ‘kwiruka inyuma y’abakunzi be.’ Uzirikane ko hakoreshejwe ijambo “abakunzi,” bikaba bigaragaza ko yari afite benshi. Hanyuma yari gushaka uko yasubira kwa Hoseya. Ese iyo uza kuba uwo muhanuzi wari kwemera gusubirana na we? Ibyo ni byo Yehova yasabye Hoseya. Uretse n’ibyo kandi, uwo muhanuzi yatanze ikiguzi kitari gito cyo kumucyura.—Hos 2:7; 3:1-5.
Hoseya ashobora kuba yaribazaga icyo gusohoza iyo nshingano byari kumara. Ariko kandi, kuba yaremeye ko ibyo bintu byari bifite icyo bishushanya bimubaho, byatumye dushobora kwiyumvisha umubabaro Imana Ishoborabyose igomba kuba yaragize igihe Abisirayeli bayihemukiraga. Nanone kandi, hari bamwe mu Bisirayeli bari bafite imitima itaryarya bayigarukiye.
Muri iki gihe nta muntu Imana ijya isaba gushakana n’“umugore w’umusambanyi.” Ariko kuba Hoseya yaremeye iyo nshingano abyishimiye hari icyo bitwigisha. Bitwigisha ko tugomba kwemera kubwiriza ubutumwa bwiza bw’Ubwami “mu ruhame no ku nzu n’inzu,” ndetse no mu gihe twaba twumva bitugoye (Ibyak 20:20). Birashoboka ko hari uburyo bwo kubwiriza ubutumwa bw’Ubwami wumva butakorohera. Hari abantu benshi Abahamya ba Yehova bagiye bigisha Bibiliya, bakavuga ko bakunda kwiga ariko ko batazigera babwiriza ku nzu n’inzu. Nyuma yaho, abenshi muri bo bakoze ibyo bumvaga batari kuzigera bakora. Ese ibyo hari icyo bikwigisha?
Hari ikindi kintu twigishwa no kuba Hoseya yaremeye iyo nshingano itoroshye. Yari afite impamvu nyinshi zo kwanga ko ibintu nk’ibyo byari bifite icyo bishushanya bimubaho. Ubundi se hari umuntu wari kumenya iby’iyo nshingano iyo Hoseya ubwe ataza kubyandika? Natwe dushobora kubona uburyo bwo kubwira umuntu ibyerekeye Yehova, igihe nta wundi wari kubona ko bishoboka. Uko ni ko byagendekeye Anna wigaga mu mashuri yisumbuye muri Amerika. Umwarimukazi wabigishaga yasabye abanyeshuri kwandika ingingo bashaka, hanyuma bakagerageza kuyisobanurira bagenzi babo. Anna yashoboraga kubona ko ari ibisanzwe, ntiyumve ko abonye uburyo bwo kubwiriza. Icyakora, yabonye ko Imana yari imuhaye uburyo bwo kubwiriza. Yatekereje icyo byashoboraga kugeraho, asenga Yehova maze atuma agira icyifuzo cyo gukoresha ubwo buryo yari abonye. Yanditse ingingo yari ifite umutwe ugira uti “Ubwihindurize: ese koko bwabayeho?”
Igihe Anna yasobanuraga ibyo yanditse kuri iyo ngingo, umukobwa wemeraga ubwihindurize yamubajije ibibazo byinshi. Anna yashoboye kwisobanura. Umwarimu we yaratangaye cyane kandi amuha igihembo cyari kigenewe umunyeshuri wisobanuye neza kurusha abandi. Kuva icyo gihe Anna yagiye aganira kenshi n’uwo mukobwa ku birebana n’irema. Nyuma y’uko Anna yemera ko Yehova amukoresha, yagize ati “ubu nsigaye mbwiriza ubutumwa bwiza nta bwoba.”
Nubwo tutari abahanuzi, nitwigana abahanuzi nka Ezekiyeli, Yeremiya na Hoseya baranzwe no kwigomwa, natwe tuzasohoza neza ibyo Yehova ashaka muri iki gihe. Byaba byiza muri gahunda y’iby’umwuka mu muryango cyangwa mu gihe wiyigisha usomye inkuru zivuga iby’abandi bahanuzi ba kera, kandi ugatekereza uko wabigana.


text:
ICYO WAKORA KUGIRA NGO UGIRE IBYISHIMO MU MURYANGO
Uko wagira urugo rwiza mu gihe wongeye gushaka
HERMAN: * “Umugore wanjye wa mbere yishwe na kanseri tumaranye imyaka 34. Maze gushaka uwa kabiri witwa Linda, yumvaga ko mpora mugereranya n’uwa mbere. Ibintu byarushagaho kuzamba iyo incuti zanjye zavugaga iby’imico myiza y’umugore wa mbere, maze Linda akarushaho kurakara.”
LINDA: “Maze gushakana na Herman, numvaga ko we n’incuti ze batazigera bampa agaciro nk’ak’umugore we wa mbere. Baramukundaga cyane, bagakunda kuvuga ibye kandi bavugaga ko yari afite imico myiza. Hari igihe nibaza niba nzagera ubwo nkundana n’umugabo wanjye, nk’uko yakundanaga n’umugore we wa mbere.”
Linda yatandukanye n’umugabo we wa mbere ashakana na Herman, kandi bombi bishimira kuba barashakanye. Ariko kandi, na bo ubwabo biyemerera ko kongera gushaka bishobora gutuma abantu bahura n’ibibazo batigeze bahura na byo igihe bashakaga bwa mbere. *
Niba warongeye gushaka, ubanye ute n’uwo mwashakanye? Umugore witwa Tamara, washatse amaze imyaka itatu atanye n’umugabo we, yaravuze ati “iyo ushatse bwa mbere, uba utekereza ko uzabana akaramata n’uwo mwashakanye. Ariko iyo wongeye gushaka, ntuba ukibitekereza utyo, bitewe n’uko uba uzi ko n’uwa mbere mwatanye.”
Nubwo bimeze bityo ariko, hari abashakanye benshi bagiye bagira urugo rwiza igihe babaga bongeye gushaka. Babanye neza kandi namwe mushobora kubigeraho. Mwabigeraho mute? Reka turebe ibibazo bitatu abantu bongeye gushaka bakunze guhura na byo, turebe n’amahame yo muri Bibiliya yabafasha kubikemura. *
IKIBAZO CYA 1: KUGERERANYA UWO MURI KUMWE N’UWA MBERE.
Ellen uba muri Afurika y’Epfo, yaravuze ati “sinshobora kwibagirwa burundu umugabo wanjye wa mbere, cyane cyane iyo ngeze ahantu twakundaga kujyana mu biruhuko. Hari igihe nshiduka umugabo turi kumwe namugereranyije n’umugabo wanjye wa mbere.” Ku rundi ruhande, iyo uwo muri kumwe na we yari yarashatse, ushobora kurakazwa n’uko ahora avuga iby’uwo bari barashakanye mbere.
INAMA: Mwagombye kubanza kwemera ko mudashobora guhita mwibagirwa abo mwari mwarashakanye na bo, cyane cyane iyo mwari mumaranye imyaka myinshi. N’ikimenyimenyi, hari igihe umuntu agira atya agahamagara uwo babana mu izina ry’uwo bari barashakanye. Wakora iki ibintu nk’ibyo bikubayeho? Bibiliya itanga inama igira iti “buri wese ajye agerageza kumva mugenzi we.”—1 Petero 3:8, New Century Version.
Ntukagire ishyari ngo wumve ko uwo muri kumwe ubu adakwiriye na rimwe guhingutsa izina ry’uwo bari barashakanye. Niba uwo mwashakanye akeneye kugira icyo avuga ku mibanire ye n’uwo bari barashakanye, jya umutega amatwi ubigiranye impuhwe kandi wishyire mu mwanya we. Nanone kandi, ntukihutire kumva ko arimo akugereranya n’uwa mbere. Umugabo witwa Ian yaravuze ati “umugore wanjye Kaitlyn ntiyigeze yumva ko kugira icyo mvuga ku mibanire yanjye n’umugore wa mbere ari ikizira. Ahubwo byamuhaye uburyo bwo kumenya neza.” Biranashoboka ko ibiganiro nk’ibyo byagufasha kurushaho kugirana imishyikirano myiza n’uwo muri kumwe ubu.
Jya wibanda ku mico yihariye kandi myiza y’uwo muri kumwe ubu. Yego wenda hari imico adafite, cyangwa hari ibyo adashoboye umugereranyije n’uwa mbere. Ariko kandi, na we hari ibyo arusha uwa mbere. Bityo rero, ukwiriye gushimangira ubumwe ufitanye n’uwo muri kumwe ubu, ‘utamugereranyije n’undi muntu,’ ahubwo ugatekereza ku byo umukundira (Abagalatiya 6:4). Umugabo witwa Edmond wongeye gushaka, yaravuze ati “abo mwashakanye ntibashobora kumera kimwe, nk’uko udashobora kugira incuti ebyiri zimeze kimwe.”
Wakora iki kugira ngo ubane neza n’uwo mwashakanye ubu, ariko utibagiwe ibyiza waboneye mu ishyingiranwa rya mbere? Jared yaravuze ati “nigeze gusobanurira umugore wanjye ko umuryango wanjye wa mbere ari nk’igitabo cyiza cyane nandikanye n’umugore wa mbere. Igihe icyo ari cyo cyose nshobora kurambura icyo gitabo, nkibuka ibihe byiza twagiranye. Ariko simba muri icyo gitabo. Ahubwo jye n’umugore wanjye turimo turandika igitabo cyacu; ni cyo ndimo kandi ndishimye.”
GERAGEZA GUKORA IBI BIKURIKIRA: Jya ubaza uwo mwashakanye niba ajya ababazwa n’uko uvuga ibirebana n’uwo washatse mbere. Mushakishe igihe mwajya mwirinda kuvuga ibirebana n’uwo mwashakanye mbere.
IKIBAZO CYA 2: GUSHYIKIRANA N’ABO MWARI MUSANZWE MUFITANYE UBUCUTI, CYANGWA ABARI BABUFITANYE N’UWO MURI KUMWE.
Javier washatse undi mugore amaze imyaka itandatu atanye n’uwa mbere, yaravuze ati “maze kongera gushaka, umugore wanjye yumvaga ko incuti zanjye zihora zimugenzura.” Umugabo witwa Leo we yahuye n’ikibazo gitandukanye n’icyo. Yagize ati “hari abantu bajyaga babwira umugore wanjye ko bakundaga cyane umugabo we wa mbere, ko bajya bamukumbura kandi ibyo bakabivuga numva!”
INAMA: Gerageza kwishyira mu mwanya w’incuti zawe. Ian twigeze kuvuga, yagize ati “ntekereza ko incuti za kera zibabazwa kandi zikabangamirwa no kugirana ubucuti n’umuntu batari basanzwe baziranye.” Ku bw’ibyo, jya ‘ushyira mu gaciro kandi ugaragaze ubugwaneza bwose ku bantu bose’ (Tito 3:2). Jya wihanganira incuti na bene wanyu, ubahe igihe cyo kumenyerana namwe. Iyo wongeye gushaka, ubucuti wari ufitanye n’abantu na bwo bushobora guhinduka. Javier twigeze kuvuga, yavuze ko uko iminsi yagendaga ihita, we n’umugore we bagiye bahembera ubucuti bari bafitanye n’incuti zabo za mbere. Yunzemo ati “ariko kandi, twagendaga tunashakisha incuti nshya, kandi na zo zatugiriye akamaro.”
Mu gihe uri kumwe n’incuti zawe za kera, ujye uzirikana uko uwo mwashakanye yiyumva. Urugero, mu gihe murimo muganira mugatangira kuvuga ibirebana n’uwo mwari mwarashakanye mbere, ujye ugira amakenga n’ubushishozi mu byo uvuga, kugira ngo utabangamira uwo mwashakanye. Hari umugani wo muri Bibiliya ugira uti “iyo umuntu avuze amagambo atatekerejeho, ayo magambo ashobora gukomeretsa nk’inkota. Ariko umunyabwenge agira amakenga mu byo avuga, kandi amagambo ye ashobora gukiza abababaye.”—Imigani 12:18.—Holy Bible—Easy-to-Read Version.
GERAGEZA GUKORA IBI BIKURIKIRA: Jya utahura ibihe bishobora kukubangamira cyangwa bikabangamira uwo mwashakanye. Mujye muganira mbere y’igihe uko muri bubyitwaremo mu gihe incuti zanyu zigize icyo zibaza ku birebana n’uwo mwari mwarashakanye mbere, cyangwa zikagira icyo zimuvugaho.
IKIBAZO CYA 3: IYO UWA MBERE YAGUHEMUKIYE, KWIZERA UWO MURI KUMWE BIRAKUGORA.
Andrew wahemukiwe n’umugore we wa mbere akaza gushaka undi witwa Riley, yaravuze ati “natinyaga ko undi mugore nzashaka na we yazampemukira. Nakundaga kwibaza niba nari kuzaba umugabo mwiza nkamera nk’umugabo wa mbere wa Riley. Hari n’igihe nahangayikishwaga n’uko azumva ko ntari umugabo nyawe, maze akanta akajya kwishakira undi.”
GERAGEZA GUKORA IBI BIKURIKIRA: Jya uganira n’uwo mwashakanye umubwire ibiguhangayikishije byose. Bibiliya igira iti “iyo hatabayeho kujya inama imigambi iburizwamo” (Imigani 15:22). Kujya inama ni byo byafashije Andrew na Riley kwizerana. Andrew yaravuze ati “nabwiye Riley ko gutana atari byo bikemura ibibazo, na we anyizeza ko ari uko abibona. Amaherezo naje kumwizera byimazeyo.”
Niba uwo mwashakanye yarahemukiwe n’uwo bari barashakanye, kora uko ushoboye kugira ngo akugirire icyizere. Urugero, Michel na Sabine bashakanye bamaze gutana n’abo bashakanye bwa mbere, bumvikanye ko mu gihe buri wese avuganye n’uwo bari barashakanye, azajya abimenyesha mugenzi we. Sabine yaravuze ati “ibyo byatumye dutuza kandi twumva dufite umutekano.”—Abefeso 4:25.
GERAGEZA GUKORA IBI BIKURIKIRA: Mujye mwishyiriraho imipaka mu birebana no gushyikirana n’uwo mudahuje igitsina, mwaba muganira amaso ku yandi, muvugana kuri telefoni cyangwa kuri interineti.
Hari abantu benshi bongeye gushaka, kandi ubu bafite urugo rwiza; nawe wabigeraho. N’ubundi kandi, ugereranyije n’igihe washakaga bwa mbere, ubu ni bwo wiyizi neza. Andrew twigeze kuvuga, yaravuze ati “kuva nashakana na Riley numvise nduhutse kandi merewe neza. Nyuma y’imyaka 13 tumaranye, ubu turakundana cyane kandi twifuza gukomera ku rukundo rwacu.”
^ par. 3 Amazina amwe n’amwe yarahinduwe.
^ par. 5 Birumvikana ko umuntu wongeye gushaka bitewe no gupfusha uwo bashakanye, aba atandukanye n’uwongeye gushaka bitewe no gutana n’uwo bari barashakanye. Iyi ngingo igamije gufasha umuntu wahuye na kimwe muri ibyo byombi, kugira ibyishimo mu gihe yaba yongeye gushaka.
^ par. 7 Niba wifuza kumenya ingorane imiryango irimo abana badahuje ababyeyi ihura na zo, reba ingingo z’uruhererekane zifite umutwe uvuga ngo “Uko imiryango ifite abana badahuje ababyeyi yabana neza,” yasohotse muri Nimukanguke! yo muri Mata 2012, yanditswe n’Abahamya ba Yehova.
IBAZE UTI . . .
Ni iyihe mico yihariye nshimira uwo twashakanye?
Mu gihe dutangiye kuvuga iby’uwo twari twarashakanye mbere, nakora iki ngo ntabangamira uwo turi kumwe ubu, kandi mwizeze ko mukunda?
IBINDI WAMENYA
UMURYANGO WAWE USHOBORA KUGIRA IBYISHIMO
Mwirinde guhemukirana
Ese kugaragaza ubudahemuka mu ishyingiranwa birenze kwirinda guca inyuma uwo mwashakanye?


text:
INGINGO YO KU GIFUBIKO | ESE GUSENGA BIFITE AKAMARO?
Kuki abantu basenga?
“Nari narabaswe no gukina urusimbi. Ni yo mpamvu nasengaga Imana nyisaba ko yamfasha gutsindira amafaranga menshi. Icyakora ibyo nasabaga sinigeze mbibona.”
—Samuel * wo muri Kenya.
“Ku ishuri twasabwaga gusubiramo amasengesho twari twarafashe mu mutwe.”
—Teresa wo muri Filipine.
“Iyo mfite ibibazo ni bwo nsenga ngasaba Imana imbabazi z’ibyaha nakoze, kandi nkayisaba kuba Umukristo mwiza.”
—Magdalene wo muri Gana.
Ibyavuzwe na Samuel, Teresa na Magdalene, bigaragaza ko abantu basenga babitewe n’impamvu zitandukanye. Zimwe ziba zikwiriye izindi zidakwiriye. Hari abasenga babikuye ku mutima, abandi bagasenga by’umuhango gusa. Ariko kandi, abantu benshi bumva ko bagomba gusenga. Hari abasenga ngo batsinde ibizamini, abandi bagasengera ikipi bafana, naho abandi bagasenga basaba Imana ko yafasha imiryango yabo n’ibindi. Ubushakashatsi bwagaragaje ko hari n’abatagira idini bakunda gusenga.
Ese ujya usenga? None se usenga usaba iki? Waba usenga buri gihe cyangwa rimwe na rimwe, ushobora kwibaza uti “ese gusenga bifite akamaro? Ese hari uwumva amasengesho yanjye?” Hari umwanditsi wavuze ko isengesho ari “uburyo bwo kwimara agahinda.” Hari n’abaganga babibona batyo, bakumva ko gusenga ari “nk’umuti utuma umuntu atuza.” Ese abantu bagombye gusenga by’umuhango gusa cyangwa bashaka gutuza?
Bibiliya igaragaza ko isengesho ritagamije gufasha umuntu kumva atuje gusa. Itubwira ko iyo dusenze mu buryo bukwiriye kandi dusaba ibintu bikwiriye, hari uwumva amasengesho yacu. Ese ibyo ni ukuri? Reka tubisuzume.
^ par. 3 Amazina amwe n’amwe yarahinduwe.


text:
Minisitiri w’Umutekano, Sheikh Musa Fazil Harelimana asanga abantu birirwa basagarira abakobwa n’abagore bampaye impenure ari bo ahanini bakora icyaha batabizi.
Bimaze kugaragara ko abakobwa n’abagore bambaye impenure mu Mujyi wa Kigali bakunze kwibasirwa bagahabwa urw’amenyo ndetse rimwe bakanahutazwa.
Minisitiri Fazil yagarutse kuri iki kibazo mu kiganiro n’abanyamakuru ku cyicaro cya Polisi y’Igihugu kuri uyu wa 2 Ukuboza 2015.
Yagarutse cyane ku kuba aba bambara iyi myenda migufi nta cyaha kizwi bakora ku buryo bigera aho bamwe bakabyitwaza nk’intandaro yo kuba bahohoterwa cyangwa bakibasirwa.
Yagize ati “Ikibazo cyerekeranye n’ijipo ngufi cyangwa se imyenda mpenure-kuko ishobora kuba atari n’ijipo- tugishakire mu mategeko. Itegeko nshinga rya Repubulika y’u Rwanda rivuga y’uko itegeko rihana riba rigomba kubanziriza guhana umuntu.”
Yunzemo ati “Ntawakagombye guhanwa igihe icyaha yakoze kitaritwa icyaha, kidafite n’igihano cyacyo. Iyo ngingo rero tuyirebye twahita dushakisha icyaha umuntu yakoze. Nidusanga nta cyaha umuntu yakoze ni ukuvuga ko nta gihano cyacyo gihari.”
Minisitiri Fazil yavuze ko buri wese abikora ashingiye ku bimunezeza cyane cyane ko bidateza umutekano muke ku muntu umureba, ati “Iyo umuntu yambaye imyenda aho yaba igeze hose, we ntacyo agutwaye. ntagukubise, ntiyanduranyije nawe ku buryo wavuga ngo hari uburenganzira bwawe akwambuye.”
Akomeza avuga ko n’iyo yaramuka abukwambuye, ntawe ukwiriye kwihanira, ati “n’iyo yaramuka hari icyaha akoze noneho giteganyijwe n’amategeko si wowe ukwiriye gufata ubutabera mu maboko yawe. Ubwo rero wowe uvuga ngo wasagariwe, muri make ahubwo wowe uri umunyabyaha kuko wihaye ububasha udafite wiyitirira ububasha bw’izindi nzego kandi bihanwa n’amategeko.”
Bamwe bagenda bikoma abakobwa bambara impenure bagashaka no kubasambanya ari na byo bivamo kubafata ku ngufu, ariko nk’uko Minisitiri Fazil abivuga, mu Rwanda nta mategeko abuza abakobwa kwambara uko bashaka, ndetse n’uwabyitwaza akamuhohotera ahubwo ngo ni we wisanga yakoze icyaha.


text:
Ibibazo by’abasomyi
Kuki Yesu yarize mbere y’uko azura Lazaro, nk’uko bivugwa muri Yohana 11:35?
Iyo dupfushije uwo dukunda, ni ibisanzwe ko turira kubera ko tuba tumubuze. Nubwo Yesu yakundaga Lazaro, ntiyarijijwe n’uko yari yapfuye. Yarize bitewe n’uko yagiriye impuhwe abari bapfushije, nk’uko ibivugwa muri iyi nkuru turimo dusuzuma bibigaragaza.—Yoh 11:36.
Igihe Yesu yumvaga ko Lazaro arwaye, ntiyihutiye kujya kumukiza. Iyo nkuru igira iti “[Yesu] yumvise ko [Lazaro] arwaye, aguma aho yari ari ahamara iminsi ibiri” (Yoh 11:6). Kuki Yesu atihutiye kujyayo? Hari impamvu yabimuteye. Yagize ati “iyo ndwara si iyo kumwica, ahubwo ni iyo guhesha Imana ikuzo kugira ngo Umwana w’Imana ahabwe ikuzo binyuze kuri yo” (Yoh 11:4). Ni mu buhe buryo indwara ya Lazaro ‘itari’ iyo kumwica? Ni ukubera ko Yesu yari agiye “guhesha Imana ikuzo” binyuze ku rupfu rwa Lazaro. Yari agiye gukora igitangaza gikomeye azura incuti ye yakundaga cyane.
Mu kiganiro Yesu yagiranye n’abigishwa be icyo gihe, yagereranyije urupfu no gusinzira. Ni yo mpamvu yababwiye ati “ngiyeyo kumukangura” (Yoh 11:11). Kuri Yesu, kuzura Lazaro byari kumera nk’uko umubyeyi avana umwana we mu bitotsi. Ku bw’ibyo, nta mpamvu yari gutuma ababazwa n’urupfu rwe.
None se ni iki cyatumye Yesu arira? Aha nanone, ibivugwa muri iyo nkuru turimo dusuzuma biraduha igisubizo. Igihe Yesu yahuraga na Mariya mushiki wa Lazaro maze akabona uko we n’abandi bariraga, ‘yashuhuje umutima, arababara cyane.’ Kubona ukuntu bari bababaye byatumye Yesu na we yumva ababaye, maze “asuhuza umutima.” Iyo ni yo mpamvu yatumye ‘Yesu arira.’ Yesu yababajwe cyane no kubona incuti ze zishwe n’agahinda.—Yoh 11:33, 35.
Iyo nkuru igaragaza ko Yesu afite ubushobozi bwo kuzura abantu bacu twakundaga bapfuye, bakazaba mu isi nshya iri hafi kuza, bafite amagara mazima. Nanone kandi, ituma tubona ko Yesu agirira impuhwe ababuze ababo bitewe n’urupfu twarazwe na Adamu. Irindi somo iyi nkuru itwigisha ni uko twagombye kugirira impuhwe abafite agahinda bitewe n’uko bapfushije ababo bakundaga.
Yesu yari azi ko yari agiye kuzura Lazaro. Ariko kandi, yararize bitewe n’urukundo rwinshi yakundaga incuti ze n’impuhwe yari azifitiye. Mu buryo nk’ubwo, kwishyira mu mwanya w’abandi bishobora gutuma ‘turirana n’abarira’ (Rom 12:15). Kugaragaza agahinda muri ubwo buryo ntibisobanura ko umuntu atizera umuzuko. Ku bw’ibyo, kuba Yesu yaradusigiye urugero mu birebana no kugaragariza impuhwe ababuze ababo igihe yariraga nubwo yari agiye kuzura Lazaro, ni ibintu bikwiriye rwose.


text:
INKURU YA 85
Yesu avukira mu kiraro cy’inka
URU ruhinja uzi urwo ari rwo? Yee, ni Yesu. Amaze kuvukira mu kiraro cy’inka. Mariya agiye kuryamisha Yesu mu muvure ushyirwamo ibyokurya by’indogobe n’andi matungo. Ariko se kuki Mariya na Yozefu bari muri aya matungo? Ubundi se, aha ni ahantu ho kubyarira umwana?
Oya rwose. Ariko impamvu bari aha hantu, ni uko Kayisari Awugusito, umutegetsi wa Roma, yari yatanze itegeko ry’uko abantu bose bagombaga gusubira mu mudugudu bavukiyemo kugira ngo biyandikishe. Rero, Yozefu yari yaravukiye aha ngaha i Betelehemu. Ariko igihe we na Mariya bahageraga, babuze aho bacumbika. Bityo, byabaye ngombwa ko baza hano mu kiraro cy’amatungo. Nuko uwo munsi Mariya abyara Yesu! Ariko nk’uko ubibona, nta kibazo uwo mwana yagize.
Urabona abashumba baje kureba Yesu? Bari ku gasozi nijoro baraririye intama zabo, maze bagira batya babona urumuri rurabagirana rurabagose. Uwo yari marayika! Nuko abo bashumba bagira ubwoba bwinshi. Ariko marayika arababwira ati ‘mwitinya! Mbafitiye inkuru nziza. Uyu munsi, i Betelehemu havukiye Kristo Umwami. Ni we uzakiza abantu! Muri busange afubitswe mu myenda aryamye mu muvure w’inka.’ Mu buryo butunguranye, haza abamarayika benshi, maze batangira gusingiza Imana. Ako kanya, abo bashumba bahise bajya kureba Yesu, nuko baramubona.
Waba se uzi impamvu Yesu yari umwana wihariye cyane? Mu by’ukuri se, uzi uwo ari we? Wibuke ko mu nkuru ya mbere y’iki gitabo, twavuze iby’Umwana w’imfura w’Imana. Uwo Mwana yakoranye na Yehova mu kurema ijuru n’isi n’ibindi byose. Rero, uwo ni we Yesu!
Ni koko, Yehova yavanye ubuzima bw’Umwana we mu ijuru abushyira mu nda ya Mariya. Nuko uwo mwanya umwana atangira gukurira mu nda ye nk’uko n’izindi mpinja zikurira mu nda ya ba nyina. Ariko uwo we yari Umwana w’Imana. Amaherezo, Yesu yaje kuvukira muri iki kiraro cy’inka, i Betelehemu. Ubu se ntumenye impamvu abamarayika bari banejejwe cyane no kubwira abantu ko Yesu yavutse?
IBINDI WAMENYA
IBIBAZO BISHINGIYE KURI BIBILIYA
Yesu yavutse ryari?
Menya impamvu Noheli yizihizwa ku ya 25 Ukuboza.


text:
SIYERA LEWONE NA GINEYA
Yehova yarampagurukije
Jay Campbell
YAVUTSE MU MWAKA WA 1966
ABATIZWA MU WA 1986
ICYO TWAMUVUGAHO: Yamugajwe n’imbasa ariko yaje kuba umupayiniya w’igihe cyose.
NAKUZE naramugaye amaguru, nkurira mu gipangu cy’i Freetown mbana na mama n’indi miryango yokamwe n’ubukene. Kubera ko naterwaga isoni n’uko abandi bashoboraga kumbona kandi bikantera ubwoba, nasohotse muri icyo gipangu incuro imwe gusa mu myaka 18.
Igihe nari mfite imyaka 18, umumisiyonari w’Umuhamya witwa Pauline Landis yaje mu gipangu cyacu ansaba ko yanyigisha Bibiliya. Nabwiye Pauline ko ntazi gusoma no kwandika, maze ambwira ko na byo azabinyigisha. Narabyemeye.
Ibyo nigaga muri Bibiliya byatumye ngira ibyishimo byinshi. Umunsi umwe, nabajije Pauline niba narashoboraga kujya mu materaniro yaberaga mu rugo rwo hafi y’iwacu. Naramubwiye nti “nzajyayo ngendera ku mbago zanjye z’ibiti.”
Igihe Pauline yazaga kundeba ngo tujye mu materaniro, mama n’abaturanyi banyitegereje bafite impungenge. Nafashe imbago z’ibiti nagenderagaho ndunama nzishinga ku butaka. Hanyuma nagerageje gutera intambwe. Igihe nagendaga mu mbuga, abaturanyi bakankamiye Pauline bati “uramuhata. Na mbere yaho yagerageje kugenda biramunanira.”
Pauline yambajije mu bugwaneza ati “Jay, urashaka kuza?”
Naramushubije nti “yee! Ni jye wifatiye umwanzuro.”
Abaturanyi bitegereje bacecetse uko nagendaga negera umuryango. Maze gusohoka igipangu, baratangaye cyane bakoma amashyi.
Ayo materaniro yaranshimishije cyane. Nyuma yaho niyemeje kujya ku Nzu y’Ubwami. Ibyo byansabaga “kugenda n’amaguru” nkagera ku muhanda aho nafatiraga tagisi, hanyuma abavandimwe bakanterura bakanzamura umusozi uhanamye. Incuro nyinshi nageraga ku Nzu y’Ubwami natose kandi nuzuyeho ibyondo, ku buryo byabaga ngombwa ko mpindura imyenda. Nyuma yaho, mushiki wacu wo mu Busuwisi yanyoherereje igare ry’abamugaye ryatumaga ngenda mu cyubahiro.
Gusoma inkuru z’abandi Bahamya bamugaye byatumye nifuza gukorera Yehova mu buryo bwuzuye kurushaho. Mu mwaka wa 1988, nabaye umupayiniya w’igihe cyose. Nasenze Yehova musaba kumfasha kugera ku ntego yanjye yo gufasha umuntu wo mu muryango wanjye n’undi muntu umwe wo mu ifasi bakaba abagaragu ba Yehova. Amasengesho yanjye yashubijwe igihe nafashaga abana babiri ba mukuru wanjye n’umugore nahuye na we mbwiriza mu muhanda, bakamenya ukuri.
Ubu amaboko yanjye ntagifite imbaraga, kandi ngenda ari uko abandi bansunitse. Nanone mporana ububabare budashira. Ariko nabonye ko umuti w’ubwo bubabare ari ukwigisha abandi ibyerekeye Yehova. Ibyishimo mbonera muri uwo murimo bingabanyiriza ububabare kandi bikampumuriza, kubera ko Yehova yampagurukije nkaba mfite intego mu buzima.


text:
• Kuva mu bwana bwe ngo yakuze afite indoto zo kurinda ubusugire bw’igihugu kubera izina yahawe n’ababyeyi be
• Uwo ni umwali witwa Nyirasimbikangwa; izina ritera urujijo benshi rigatuma bamwibazaho
• Ahamya ko hamwe n’izina rye, inzozi yakuranye zabaye impamo aho ubu ari umwe mu bagize urwego rucunga umutekano rwa ‘DASSO’
• Hari umuhigo afitiye igihugu cye kandi arasaba abakobwa kwitinyuka bagafatanya na basaza babo kubaka igihugu
Nyirasimbikangwa Adelphine aravuga ko izina yiswe n’ababyeyi be ryamubibyemo indangagaciro yo guharanira gutinyuka kurinda ubusugire bw’igihugu cye none inzozi ze zabaye impamo.
Uwo mwali ni uwo Kagari ka Kagoma ko mu Murenge wa Gakenke ho mu Karere ka Gakenke.
Ni ingaragu, afite imyaka 28, mu mashuri afite impamyabumenyi ya A2; yize amashuri atandatu yisumbuye mu ishami ry’Amateka, Ubukungu n’Ubumenyi bw’Isi (HEG).
Iyo umwitegereje ubona ko ari umukobwa wihagazeho; ku jisho ubona ko ntawapfa kumuvogera; bigaragarira ku cyizere aba yifitiye mu byo avuga n’uko aba ahagaze mu bandi.
Ikinyamakuru Izuba Rirashe cyaramwegereye maze aragikundira agifasha kumenya byinshi ku izina rye.
Mu byo atangaza, Nyirasimbikangwa agaragaza ko atazi icyateye ababyeyi be kumwita iryo zina, gusa ashimangira ko yakuranye indoto zo kuribyaza umusaruro aba umwe mu bagize inzego zishinzwe umutekano kugira ngo ari nde ubusugire bw’igihugu cye.
Ati “Ariko n’ubusanzwe buriya njye ntacyo ntinya; sinavuga ngo ndi igikenya wenda ngo narananiranye ariko kandi kubwanjye singira ubwoba, sintinya ijoro nta n’ikintu kijya kinkanga nka kwakundi usanga abakobwa batinya ibintu byinshi.”
Yakuze mu mutwe we hiberamo kuzaba umusirikare
Nyirasimbikangwa avuga ko kuva akiri umwana muto yahoraga ‘aririmba’ ko azaba umusirikare, ibyo, avuga ko yabiterwaga no “Kuba baravugaga ko umusirikare agomba kuba ari umuntu utagira ubwoba, mbese utinyuka.”
Ati “Nanjye ubwo nyine naterwaga akanyabugabo n’iri zina ryanjye nkavuga nti ‘N’ubwo ndi umukobwa ngomba kuba umusirikare cyangwa umupolisi uko byagenda kose’ na mbere hose nabonaga abashinzwe umutekano; abapolisi n’abasirikare nkumva ndabikunze cyane.”
Icyakora ngo agisoza amashuri yisumbuye yifuje kwinjira mu gisirikare no mu gipolisi ariko asanga imyaka yararenze, ibintu agaragaza nk’ibyamuciye intege.
“Byanciye intege! Ku mpamvu z’amasomo nisanze nararengeje imyaka isabwa ngo mbe umupolisi cyangwa umusirikare, nkiri muri ako kababaro, bahise bazana ikiciro cya DASSO ndavuga nti ‘Singomba gusigara’ ngiye kubisaba baranyakira mpita ninjiramo ntyo!”
Nyirasimbikangwa yungamo ati “Ubundi iyo hataza iki kiciro cya DASSO ubu mba ndi muri polisi cyangwa mu gisirikare.” Kubera ko “ nari mfite umugambi wo kwegera inzego zinjiza abasirikare n’abapolisi bashya mu kazi nkabatakira bakumva icyifuzo cyanjye nk’umwana w’umukobwa ushaka kubaka igihugu.”
Uyu mukobwa magingo aya ni umwe mu bagize urwego rwunganira Turere gucunga umutekano(DASSO) aho akorera akazi ke mu Karere ka Burera mu Ntara y’Amajyaruguru.
Icyo yifuza gukorera igihugu cye
Nyirasimbikangwa avuga ko afite umuhigo wo guharanira ‘umunsi kumunsi’ icyateza imbere Abanyarwanda binyuze mu kubafasha kubona umutekano usesuye.
Mu magambo ye agira ati “Aba-DASSO abantu bashobora kuba badusuzugura ariko natwe dufite uruhare mu mutekano w’igihugu, nkanjye by’umwihariko intego ninjiranye ni iyo guharanira icyateza imbere buri muturarwanda wese akabaho neza mu gihugu gitekanye.”
Agaragaza icyerekezo afite mu kazi ko gucunga umutekano akora muri aya magambo..
“Numva icyererekezo cyanjye kiri ahantu heza cyane kubera ko gucunga umutekano ari ibintu mba nishimiye muri njyewe kandi nshishikariye gukora mfatikanyije n’ubuyobozi bunkuriye.”
Nyirasimbikangwa ahamagarira abakobwa bagenzi be guharanira kumva ko nabo bashoboye, aha abasaba ‘guhuza imbaraga na basaza babo bashaka icyateza imbere igihugu.’
Agira ati “Oya nibareke kwitinya kuko kwitinya ntabwo ari byiza; twese turashoboye kandi dufite imbaraga, yego imbaraga z’abakobwa ntizingana n’izabahungu ariko twese turabishoboye, duharanire gusenyera umugozi umwe twiyubakire igihugu cyacu.”
Twitter: @Umurengezis


text:
cyenge
Yagaruye Ubuyanja
By Amakuru ki ? on 13 décembre 2011
Uyu mugani bawucira ku muntu warwaye akamererwa nabi cyangwa uwazironzwe n’umukeno : abo bombi, ali ukize iyo ndwara y’ubujyahabi ali n’ukiranutse n’ubukene, iyo bazahutse bakabyibuha, uwo babonye baravuga ngo “Yagaruye ubuyanja !” Byavuzwe n’abagombozi bo ku Musamo mu Nduga; ahasaga umwaka w’i 1300. Icyo gihe, Ruganzu Bwimba yali amaze gutabara bucengeli i Gisaka, u Rwanda […]
Posted in Umuco | Tagged cyenge, Cyilima, Gasabo, musambira, nduga, ubuyanja


text:
EGERA IMANA
Ese koko Yehova akwitaho?
Umugore wumvaga ko Yehova atamwitaho, yaravuze ati “igitekerezo cy’uko nta cyo maze kimbera inzitizi, kigatuma ntegera Imana.” Ese nawe ujya wumva ari uko umeze? Niba ari ko biri, ushobora kuba wibaza uti “ese koko Yehova yita kuri buri mugaragu we?” Yego rwose. Amagambo Yesu yavuze agaragaza ko Yehova yita kuri buri wese muri twe.—Soma muri Yohana 6:44.
None se Yesu, we uzi neza imico ya Yehova n’ibyo ashaka kurusha undi muntu wese, yabivuzeho iki (Luka 10:22)? Yagize ati “nta muntu ushobora kuza aho ndi, keretse arehejwe na Data wantumye.” Ku bw’ibyo, ntidushobora kuba abigishwa ba Kristo cyangwa abagaragu ba Data wo mu ijuru Yehova, we ubwe atatwireherejeho (2 Abatesalonike 2:13). Niba koko dusobanukiwe icyo Yesu yashakaga kuvuga, tuzibonera ko ayo magambo ari gihamya idashidikanywaho y’uko Imana yita kuri buri wese muri twe.
None se kuba Yehova atwireherezaho bisobanura iki? Inshinga y’’ikigiriki yahinduwemo ‘kwireherezaho,’ ni na yo ikoreshwa mu gusobanura uko bakurura urushundura rurimo amafi (Yohana 21:6, 11). Ese Yehova atwireherezaho tutabishaka, akaduhatira kumukorera? Oya. Yaduhaye uburenganzira bwo kwihitiramo; ntaduhatira kumukorera (Gutegeka kwa Kabiri 30:19, 20). Yehova agenzura imitima y’abantu babarirwa muri za miriyari bo hirya no hino ku isi, ashakamo abafite imitima yiteguye kumuyoboka (1 Ibyo ku Ngoma 28:9). Iyo abonye umuntu nk’uwo, yishimira kugira icyo akora. Abigenza ate?
Yehova areshya umutima w’umuntu ‘witeguye kwemera’ (Ibyakozwe 13:48). Atureshya mu buryo bubiri. Mbere na mbere atureshya binyuze ku butumwa bwiza bwo muri Bibiliya, butugeraho buri wese ku giti cye, hanyuma akatwireherezaho binyuze ku mwuka we wera. Iyo Yehova abonye umutima witeguye kwakira ukuri ko muri Bibiliya, akoresha umwuka we agafasha uwo muntu kwakira ubwo butumwa no gushyira mu bikorwa uko kuri mu mibereho ye (1 Abakorinto 2:11, 12). Ntidushobora kuba abigishwa nyakuri ba Yesu kandi ngo tube abagaragu ba Yehova bamwiyeguriye, Imana itabidufashijemo.
Yehova yaduhaye uburenganzira bwo kwihitiramo; ntaduhatira kumukorera
None se amagambo ya Yesu ari muri Yohana 6:44, atwigisha iki ku birebana na Yehova Imana? Yehova yireherezaho abantu bitewe n’uko aba yabonye ikintu cyiza mu mitima yabo, kandi yita kuri buri muntu ku giti cye. Gusobanukirwa ko Yehova atwitaho ni byo byahumurije wa mugore twavuze mu ntangiriro y’iyi nkuru. Yaravuze ati “kuba umugaragu wa Yehova ni umugisha uruta indi yose. Kandi kuba yarantoranyije ngo mukorere, byanyeretse ko mfite agaciro imbere ye.” Bite se kuri wowe? Ese kumenya ko Yehova yita ku bagaragu be buri wese ku giti cye, bituma ugira icyifuzo cyo kumwugururira umutima wawe?
Imirongo yo muri bibiliya wasoma muri Gicurasi:
IBINDI WAMENYA
EGERA YEHOVA
Nta Kintu Gishobora “Kudutandukanya n’Urukundo rw’Imana”
Ntukumve ko Imana itagukunda kandi ko nta gaciro ufite imbere yayo.


text:
My special dreams
Episode ya 85
Igihe cyo kujya mukaruhuko kigeze ndeba wamusore aho yari yicaye mpita ngenda musanga ngiye kumugeraho , akimbona ahita ahaguruka nange nkomeza kumukurikira arebye inyuma aba arambonye ahita avuga
We: ese ko mbona aho ndikujya hose ungenda inyuma uranshakaho iki?
Njye: habe no kunsuhuza , ahubwo ukambaza aho njya , ubuse iyo ubanza kunsuhuza wari kuba iki?
We: njye sinjya nsuhuza amaniga yivanga mubyabandi
Njye: hari ikibi naba nagukoreye ngo nsabe imbabazi
We: ibyo tubireke man ndumva ntashaka no kubitekerezaho kuko nibyo kuntesha umutwe gusa ariko nange aho nzihimurira ndahazi , ahubwo nawe mva imbere tudasererera mugihugu cyabandi
Njye: bro icyambere ugomba kumenya ni uko ntacyo dupfa kuko ntanaho tuziranye , ikindi kandi ni uko uwo unshinja ntazi igihe mwamenyaniye niyo mpamvu nshatse kukwegera ngo tuganire nibiba ngombwa naguharire
We: siwumva se , wowe ushobora kuba uri umujama mwiza , ahubwo uze kuza nimugoroba turangije amasomo tubyumvikaneho maze umparire umwana mwiza utemba itoto
Njye: asante
Bahise basona , kuko akaruhuko kari karangiye , tuhita twinjira muri salle , nakurikiye amasomo nezerewe burya ntakiza nko kunguka inshuti , mwarimu yigishishe muteze amatwi kugeza ubwo basoneye kujya mukaruhuko ka sa sita ntabishaka
Twahise dusohoka nge icyari kindaje ishinga ni ukubona my jo wanjye , nahise njya kumureba nsanga nawe yantegerereje kumuryango mufata akaboko twerekeza muri restaurent ari nako tuganira
Njye: nshimishwa no kukubona iruhande rwanjye
We: utambeshya nukuntu mukaruhuko ka sa yine wantaye ngenyine irungu rikanyica
Yamaze kuvuga ibyo ntekereza uburyo namutereranye mukaruhuko , mbona ko namubabaje ariko nibutse ko naringiye gushaka inshuti ngo twiyunge numva ko bitapfuye ubusa mpitamo kumubwira byose uko byagenze
Namaze kumubwira impamvu yabinteye , ahita avuga
We: umbabarire my kenny nanjye sinjye ni urukundo rwari rwatumye nkurakarira
Njye: ahubwo amakosa yose ni ayanjye wagiye ntakubwiye aho ngiye
Twakomeje kuganira byinshi tugeze muri restaurant jose abanza kunyarurira , nange mpita mwarurira turangije twerekeza kumeza turinganira nayo
Twagezeyo manza kumutamika nawe aranyishyura , abari aho baduha amashyi nanjye numva biranejeje , mfata nagafanta ndamusomya nawe aranyishyura mba ndavuze
Njye: honney ko mbona iby’ ubukwe tubisoreje aha kuri wamunsi mwiza imana yatugeneye tuzakora iki ?
We: hahah ubwo tuzakora ibirenzeho , uzabona surprise
Njye: ese ubundi ubu dushatse ntitwahita twijyanira kugira ngo tutazagera murugo nkongera kukubura nkureba
We: ubu se urumva twaba tutihaye amenyo y’ abasetsi
Njye: ibyo abantu bavuga byose simba mbyitayeho icyingenzi ni uko mba ndi kumwe n’ uwo Imana yandemeye akamfasha gutera intambwe y’ ubuzima
We: ubuse urumva kugenda ntambaye agatimba nk’ abandi bakobwa barezwe byambera
Natekerejeho gato ndeba ukuntu nanjye nkeneye kubona abasore bangaragiye nkongera kubona abavandimwe n’ inshuti bakoma amashyi , mbona ko koko twaba dukoze amakosa , mpita mvuga
Njye: koko nibyo chr nkukundira ko ureba kure kandi ugashyira mugacumiro ibintu byose
We: urakoze cyane , gusa nicyo naremewe igihe cyose ngomba guharanira icyagushimisha
Twakomeje kuganira byinshi ndebye hirya mbona mubaduhaga amashyi harimo na wamusore , dukubitanye amaso mbona ahekenye iryinyo ariko sinabyitaho nibuka ko dufitanye gahunda yo guhura nimugoroba , mbibwira jose , aba aravuze
We: wihangane ntuzane ibintu byo guhangana nawe hato mutarwanira mugihugu cyabandi , ibintu bikaba birebire
Njye: nange sinabikora ahubwo ndashaka ngo tuganire turebe uburyo ki twabonera umuti ikibazo kiri hagati yacu tukunga ubumwe
We: amahirwe masa nubwo nanjye nagushakaga iruhande rwanjye ariko nibyo ningombwa
Twakomeje kuganira byinshi , igihe kiragera dusubira kumasomo nkuko bisanzwe nakurikiye ntitangiriye ku itama , amasomo arangiye mpita mpaguruka njya kureba wamusore
Namugezeho manza kumusuhuza , ndangije musaba ko twareba ahantu hatuje tukaba ariho tujya kwiyicarira , ahitamo ko tujya kuri piscine tukumva akayaga kava mumazi
Twaratambutse tugera kuri piscine dufata udutebe turivmcara , serveur nawe aba arahageze kuko nta ka skol kabaga aho twatumije aka likel muminota mike kari kahageze tukozanyaho turangije turacuranura
Twamaze gutereka ibirahuri kukameza , wa musore ahita avuga
We: cyakora uyu munsi mwadukosoye
Njye: nawe se wabibonye
We: kubibona gusa , ntawaruri hariya utiboneye ibirori , gusa nizere ko waruri kumusezeraho ubundi ukamparira
Njye: gusa ntitwibwiranye nubwo turi gusangira , njye nitwa kenny
We: nanjye nitwa Emmy
Njye: nishimiye kukumenya
We: asante wowe ndabona uri umujama wanjye ahubwo gira umparire umwana
Njye: ibyo kuguharira simbyanze gusa icyo ugomba kumenya ni uko urukundo rugana aho rushatse kandi ntaruhare narumwe umuntu abigiramo
We: reka reka , ntarukundo rubaho uwo washaka wese wamukunda kandi uko mwakundana ninako rwagenda
Njye: bro ibyo uvuga ni uko utarahura n’ urukundo nyarukundo , ngo rugusesekazeho ibishashi byarwo aho ugiye hose urusangeyo
We: ibyo biba kubakobwa ntamusore ugira umwana umwe
Njye: buriya nanjye bijya gutangira nahuye na jose bla..bla namubwiye byose ntacyo muhishe nagiye kurangiza ubona yatwawe , aba aravuze
We: bro burya bwose wabayeho mubuzima bubi gutyo , ukaba ugeze aha
Njye: urabivuga urabizi buriya kwihangana bitera kunesha kandi ibuye abubatsi banze niryo rikomeza imfuruka
We: uziko buriya murugo bajyaga batubwira ngo abana b’ abakene batera umwaku kandi ngo ntawigeze gukenaho ushobora gukira . ubwo nakuze ariko mbizi kugeza ubwo nakundanye n’ umukobwa w’ umukene murugo baramwanga kugeza yishakiye undi mugabo ninaho nakuye ko ntarukundo rubaho
Njye: ubwo uwo ntiwamukundaga kuko iyo umukunda wagombaga kumurwanira ishyaka
We: wahora niki ko natinye igitsure cya papa kugeza ambwiye ko ngomba gushyingiranywa na jose , gusa buriya ntakubeshye simukunda cyane uretse ababyeyi babimpatira nanjye nkabona ntakindi nakora , kuko iyo mba mukunda cyane ntiwari kunkira
Njye: nshimishijwe niryo jambo umbwiye , binyereka ko nawe agaciro k’ urukundo ukumva kuko uko byagenda kose ntakintu nakimwe cyatuma ukunda utakurimo kandi urukundo rwizana ntacyo ugendeyeho
We: bro reka nkubwize ukuri ariko ntuzabibwire uriya mukobwa kuko se cyangwa papa babimenye sinabakira gusa wenda kuko mukundana kandi nkaba numva intambara warwanye wenda nange wazamfasha kuyirwana
Njye: mbwira ndakumva
We: buriya mubuzima navukiye mumuryango ukize ariko ntamahiro nigeze mpabona kuko data yakize kubera ibintu byo kugenda akanyaga abakire ibyabo byaba ngombwa akabica
Njye: komeza numve
We: ubwambere rero niga secondaire naje gukundana n’ umwana w’ umukene , data akambwira ko iwabo batera umwaku ariyo mpamvu bakenye , nange nkabifata ntyo , kugeza ubwo iyo papa yatubonanaga yahitaga aza akanshyira mumodoka ubundi twagera murugo inkoni zikaba zibonye akazi kazo
Njye: disi birababaje
We: ndacyakubwira , byageze aho nshaka uburyo nakwikuramo uwo mwana w’ umukobwa kugira ngo nduhuke inkoni nubwo bitari binyoroheye , wamwana amaze gushaka nibwo naje kumenya amateka ko ari papa wabambuye ibyabo byose ari nayo mpamvu yamwangaga urunuka
Njye: iyo ubimenya mbere ukarwanira ishaka uwo muziranenge
Emmy : byarambabaje kugeza ubwo nabonye ko urukundo rutabaho , kubmva ubwo ntangira kujarajara mubakobwa uyu munsi nkaba mfite uwawo , ejo nkahindura nikomeza bityo kugeza ubwo nahuye n’ umwana wa afande anyereka urukundo rudasanzwe , yari umukobwa mwiza kuburyo uwariwe wese wamubona yatakaramo , ahubwo reka mbanze nkwereke amafoto ye
Yahise akora mumufuka akuramo telefone , mbona agiye muri garely atangira kunyereka amafo menshi ari kumwe nuwo mukobwa ndebye mbona ni josiane , nahise nijijisha nanga kumwereka ko hari aho muzi , ngira amatsiko menshi yo kumenya uko byaje kugenda nyuma mba ndavuze
Njye: nonese nyuma yo guhura niki kijya mbere
We: sha wavuze ko nabikojeje murugo bakambwira ko ntafite uburenganzira bwo kwihitiramo umugeni ko aribo bagomba kumpitiramo .
Njye: ubuse babonye ko wowe ntamaso ugira , ubuse papa wawe we uwari kumuhitiramo yari kubyemera ?
We: nange nicyo namubwiye ariko inkoni nariye ntiwazibara , ubwo rero kumunsi ukurikiyeho nibwo nabyutse mugitondo , papa ansaba gukaraba ngo tukajyana ahantu , maze gukaraba no kwambara nibwo yanshyize mumodoka turagenda no kwa jose ngo ba
Twagezeyo turasuhuza , baratwakira , hashize akanya papa jose aba aramuzanye ngo tube tuganira nabo babe biganirira iby’ abakuru
Natwe ntakindi twari gukora twateretse intebe hanze tuganira byinshi kuburyo byageze n’aho jose akumnwira buriya nari nkuzi mumateka ariko ntarakubona , yambwiye byose ntacyo ampishe ariko dushaka umuti turawubura kabone ko atari azi iyo wagiye
Njye: komeza umbwire
We: ubwo rero igihe cyarageze mbona ba papa barasohotse nsezera kuri jose na papa we turataha .
Twageze mumodoka papa atangira kumbaza uko namubonye mubwira ko ntakibazo , ati nzajya kumugusabira mbura icyo ndenzaho ngayo nguko kugeza na n’ ubu iyo ambwiye iby’ ubukwe mubwira ko ntaritegura biriya byose nakubwiraga byo kumumparira natebyaga ngo ndebe uko ubyakira
Namaze kumva ayo mateka numva nanjye agahinda karanyishe ariko mbonye ubwo butwari bwa Emmy numva imbaraga ziranyuzuye nibuka ko yanyeretse amafoto ya josiane ariko ntabyinshi yambwiyeho mba ndavuze
Njye: nonese wamwana wanyeretse byaje kurangira bite?
We: twakomeje kuganira ari nako urukundo rwiyongera gusa namubwiye uko ibintu byose byifashe mbona kubyakira biramurenze ansaba ko twabireka byaba ngombwa akajya mukibikira ariko ntitubabaze ababyeyi kuko yambwiye ko se yanga umuntu wese wamubabariza umwana , ngo rero hagize ikibazo kibamo se ashobora no kuba yakwihorera
Njye: kereka niba nawe ataragukundaga kuko aramutse agukunda ntiyatuza atakubonye kandi ukuri niyo waguhisha ute , kugera aho kukigaragaza
We: twageze aho turabireka ariko kwihangana birananira kugeza ubwo nongeye kumwandikira arik we akansubiza ubona atabishaka
Njye: koko uvugishije ukuri waramukundaga ?
We: cyane rwose , uwamungarurira namuha ibyo ntunze byose
Njye: humura niba waramukundaga byukuri kandi nawe agukunda umunsi umwe ukuri kuzigaragaza mwongere kubona ibyiza mwabuze
Twakomeje kuganira byinshi , amasaha yo kujya muri restaurent aragera , nishyura inzoga twari twafashe turangije twerekeza kuri restaurent
Twabanje kunyura kuri jose , akitubona asa nutungurwa araza aduhereza imikono turangije twerekeza muri restaurant
Twagiye tuganira byinshi umunezero wari wose , tugeze kuri buffet twarura buri wese ibyo afata , turangije tujya kwicara
Twamaze kwicara mbwira jo wanjye ibyo twaganiriye na wa musore , dufata umwanzuro wo kuzareba uko twabahuza bakongera kunezererwa ibintu emmy yishimiye cyane
Twakomeje kuganira byinshi , turangije kurya dufata selfie mpita nyishyira nkuri facebook profil , nyuma twerekeza aho twararaga
Twageze aho emmy yararaga tumusezeraho , turakomeza tugera kucyumba cya jose , gutangukana biranga mba ndavuze
Njye: cherie ubu koko ndongeye ngiye ngenyine koko , ubuse ndihanganira kutakubona ijoro ryose
We: ubu nange nibyo ndi kwibaza bikanyobera ariko nanone agaseke karacyapfundikiye umunsi nugera uzakipfundurira
Njye: urakoze cherie gusa tukigera murugo nuguhita dukora ubukwe maze tukibanira ubuziraherezo
We: nange byanshimisha kukubona iruhande rwange igihe cyose ngushakiye
Twakomeje kuganira ariko igihe gikomeza kutubera igihe , dusezeranaho buri wese yerekeza mucyumba cye
Nagezemo nirambika muburiri nshakisha ibitotsi ndaheba , sinzi uko natekereje ko ntaheruka kuri facebook mpita nyifungura ngo ndebe message ziriho
Iyambere nasanze ariya josiane yagiraga iti….
Ntuzacikwe na episode 86


text:
Umuvugizi Wungirije w’Itorero rya ADEPR, Bishop Tom Rwagasana, yiyongereye ku bandi bayobozi batatu b’iri torero bamaze iminsi mu gihome.
Soma: Abayobozi batatu ba ADEPR bari mu gihome bakekwaho ‘kunyereza umutungo’
Kimwe n’abamubanjirije mu gihome, Rwagasana akurikiranyweho kunyereza umutungo w’itorero.
Umuvugizi wa Polisi, ACP Théos Badege, avuga ko Bishop Rwagasana yafashwe kuri uyu wa 4 Gicurasi.
Umuyobozi mukuru ushinzwe imari Sindayigaya Théophile, uwitwa Gasana Valens ndetse na Mutuyemariya Christine ushinzwe ubutegetsi n’imari batawe muri yombi mu minsi ishize.
ADEPR imaze iminsi ivugwamo ubwumvikane buke, aho uruhande rwiyise Nzahuratorero rushinja ubuyobozi buriho gusesagura amafaranga ndetse no kwigwizaho imitungo.
Hoteli Dove y’iri torero itangwaho urugero, aho Nzahuratorero ivuga ko abayoboke b’itorero bategetswe gutanga imisanzu kugira ngo ibashe kubakwa. Yatashywe muri Gashyantare 2017.
Hanakunze kuvugwa ibyo kuba abayoboke ngo bategekwa gutanga imisanzu yo kwishyura inguzanyo ya banki yafashwe hubakwa iyi hoteli, gusa ubuyobozi bwa ADEPR bukabigarama.
Ubwo iyo hoteli yafungurwaga, Minisitiri w’Intebe, Murekezi Anastase, yagiriye inama ubuyobozi bw’iri torero gukemura ibibazo bihari kandi bagaharanira gukorera mu mucyo.
Murekezi yanabibukije ko itegeko rigenga amadini igihe ryubahirijwe nta makimbirane ashobora kuba mu itorero, abasaba ko barikurikiza uko ryakabaye.


text:
Allioni umwe mu bakobwa bigaragaza muri iyi minsi mu bitaramo bya Primus Guma Guma Superstar ku nshuro ya 6 (PGGSS6) byagiye bivugwa yaba akundana na Washington, wo muri Uganda, uyu munsi arasobanura uburyo bamenyanye.
Allioni avuga ko yahuye na Washington mu mwaka wa 2013 aribwo yanamukoreye indirimbo ya mbere.
Nyuma y’uko aba bombi bahuye havuzwe amagambo atari make ko Washington na Allioni baba bakundana.
Izuba Rirashe: Wahuye na Washington gute?
Allioni:Mpura na Washington bwa mbere twahujwe n’inshuti ya mukuru wanjye.
I R: Hari amagambo yigeze kuvugwa ko waba ukundana na Washington? Ese byabayeho cyangwa ni amagambo?
Allioni:Ntabwo nigeze nkundana na Washington kuko ni umugabo wubatse, ufite urugo, umugabo uzi ibyo akora, n’umuproducer mwiza, ukunda muzika unshyigikiye Allioni kurusha abandi.
I R: Ushingira kuki uvuga ko agushyigikiye kurusha abandi?
Allioni: Ni umuntu wandeze muri muzika, azi aho ngira intege nke, aho ngira imbaraga, yishimira iterambere ryanjye.
Ni muri urwo rwego avuga ko Washington ari mu bantu bishimira ibikorwa bye ati “umusaruro yanshakagaho utangiye kugaragara.”
Washington ni we wakoze indirimbo ya Allioni yitwa “Impunduka” yanakunzwe n’abantu batandukanye.
Zimwe mu ndirimbo za Allioni ni Pole Pole, Impinduka, Uramfite, Ni uwanjye n’izindi.


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Timoru y’Iburasirazuba
Watchtower Bible and Tract Society of Australia
PO Box 248
DILI
TIMORU Y’IBURASIRAZUBA
+670 5-331-3047
Amasaha y’akazi
Kuwa mbere kugeza kuwa gatanu
8:00 za mu gitondo kugeza 5:00 z’umugoroba.